...generálny prokurátor dá návrh na zrušenie politickej strany potom, čo predseda vlády a predseda parlamentu opakovane verejne hovoria, že proti tej strane treba zakročiť...

Predseda vlády a predseda parlamentu verejne hovorili o tom, že proti ĽSNS je potrebné zakročiť. K takýmto vyjadreniam však dochádzalo nielen bezprostredne pred podaním návrhu generálneho prokurátora na zrušenie strany, ale aj skôr. Vyjadrenie Fica 9.mája o tom, že je nutné zakročiť proti ĽSNS sa navyše spájalo s Dňom víťazstva nad fašizmom a teda bolo opodstatnené. Fico podľa najnovších vyjadrení tvrdí, že zrušenie ĽSNS politicky nikomu nepomôže.Keďže na základe daných zistení nemožno tvrdiť, že ide o politickú objednávku, výrok hodnotíme ako nepravdivý. 9.mája 2017 sa premiér Fico vyjadril, že je nutné zakročiť proti ĽSNS. "Pretože ak toto budeme vnímať ako niečo normálne a budeme sa tváriť, že toto je súčasť slobody názoru alebo slobody prejavu, tak sa veľmi, veľmi mýlime. Toto nemá nič spoločné ani s demokraciou, ani s hodnotami a čím skôr tieto prejavy zastavíme, tak to bude pre túto krajinu lepšie," uviedol Fico . Podľa najnovších vyjadrení z 28. mája 2017 si Fico o návrhu na zrušenie ĽSNS myslí, že politicky nikomu nepomôže a keby sa aj rozhodlo o jej rozpustení, na scéne budú kotlebovci pôsobiť ďalej a Slovensko to nezmení. “Pôjde iba o reklamu pre konkrétnu skupinu ľudí, nič špeciálne sa nezmení, do politiky sa len vnesie ďalšia nervozita,” vysvetlil Fico . Danko sa už v marci 2016 vyjadroval, že Kotlebova strana je zrelá na zrušenie, pretože je xenofóbna a rasistická a teda protiústavná. V januári 2017 v reakcii na vyjadrenia poslanca za ĽSNS Stanislava Mizíka, ktorý na sociálnej sieti Facebook 10. januára kritizoval prezidenta SR Andreja Kisku za štátne vyznamenania Danko uviedol : "Budeme sa tým vážne zaoberať. V rámci toho, čo nám zákon dovoľuje, neostane nitka suchá na ĽSNS. " Mizík uviedol, že mu prekážalo, že vyznamenania dostali aj Židia, "slniečkari" a ochrancovia "cigánov, moslimov". Po podaní návrhu generálneho prokurátora na zrušenie strany obvinil Danko Sulíka z toho, že stojí za vznikom strany ĽSNS. Rozhodnutie generálneho prokurátora rešpektuje a v súvislosti s podaným návrhom sa vyjadril, že si myslí, že na zrušenie sú zrelé i niektoré iné politické strany. Návrh na rozpustenie ĽSNS podal Najvyššiemu súdu generálny prokurátor Jaromír Čižnár koncom mája 2017 s odôvodnením, že ide o extrémistickú stranu s fašistickými tendenciami, ktorá svojou činnosťou porušuje Ústavu Slovenskej republiky. Prokuratúra eviduje približne 170 požiadaviek na rozpustenie strany ĽSNS. V súvislosti s rozpustením strany sa spája kauza neonacistických symbolov ukrytých v číslach, protižidovský status poslanca Stanislava Mizíka, slová Milana Uhríka o bielych deťoch či sporné výroky v rádiu poslanca Milana Mazureka.Čižnár odmieta, že jeho návrh na rozpustenie ĽSNS bol politickou objednávkou a že by tak z predstaviteľov tohto subjektu robil martýrov. "Musia byť na to zákonné dôvody. Ja nemám nič proti tej strane, ale ak rok skúmam 170 podaní, rok to vyhodnocujem a dospel som k názoru, že sú splnené podmienky, tak ten návrh podám. O dôvodoch hovoriť nebudem, lebo ich ešte nepreskúmal súd," tvrdí Čižnár . Je potrebné sa tiež pozrieť aj na rozhodovaciu prax Európskeho súdu pre ľudské práva ako autoritu v oblasti ochrany ľudských práv. Ústavný právnik, Tomáš Ľalík sa pre aktuality.sk vyjadril, že podľa ESĽP je rozpustenie politickej strany krajným riešením a je potrebné dodržať podmienky , ktoré sú pomerne prísne: "Podľa jeho súdnej praxe môže politická strana navrhovať zmeny ústavy, zákonov a celej formy štátu, ak pri tom rešpektuje dve podmienky: – prostriedky použité k týmto cieľom musia byť legálne a demokratické – samotná zmena musí byť v súlade so základnými demokratickými princípmi. Ak strana pri svojej činnosti jednu z týchto podmienok poruší, môže štát primerane zasiahnuť a eventuálne politickú stranu aj rozpustiť." Dátum zverejnenia analýzy: 05.06.2017 Naspäť Nahlásiť chybu

Vyjadrenie Fico vyjadrení Fico Danko uviedol obvinil Návrh Čižnár podmienky


Predovšetkým chcem povedať to, že 6 rokov drogová scéna sa vylepšuje na Slovensku. To znamená..., zvyšuje sa počet tých, ktorí boli zadržaní,

Štatistiky s počtami zadržaných sme síce nenašli, táto tabuľka ale hovorí, že osôb, ktoré sú v prípadoch súvisiacich s drogami stíhané alebo vyšetrované (teda nie "len" zadržané) v ostatných rokoch nepribudlo.

Štatistika drogovej kriminality

rok

Zistené trestné činy (súvisiace s drogami)

Objasnené trestné činy (súvisiace s drogami)

Dodatočne objasnené trestné činy (súvisiace s drogami)

Celkový počet stíhaných a vyšetrovaných osôb

2008

2 285

1 167

590

1 779

2009

2 459

1 330

656

2 032

2010

1 655

1 119

619

1 776

*jedná sa o obdobie od 1. 1. do 30. 11. 2010

Štatistika drogovej kriminality


... napríklad v prípade tajomníka Bezpečnostnej rady bola PT previerka, to znamená prísne tajné.

Robert Fico v tomto výroku naráža na Viliama Jasaňa , ktorý pracoval ako tajomník bezpečnostnej rady Úradu vlády. O bezpečnostnú previerku Viliama Jasaňa začali mať verejnosť a médiá záujem po tom, ako bol zverejnený posledný článok zavraždeného novinára Jána Kuciaka, v ktorom písal aj o prepojení Viliama Jasaňa na taliansku mafiu. Fico hovorí, že Jasaň je držiteľom najvyššieho stupňa bezpečnostnej previerky so stupňom utajenia prísne tajné (PT). Informáciu o tom, že Jasaň má bezpečnostnú previerku najvyššieho stupňa, priniesol poslanec z SaS a predseda kontrolného výboru NR SR na kontrolu činnosti NBÚ Ľubomír Galko. To, že Jasaň má PT previerku, tvrdil aj Robert Fico na tlačovej besede z 27. februára 2018. Jasaňova previerka je v súčasnosti otvorená a preveruje sa, či pri jej udelení nedošlo k pochybeniu. Napriek tomu, že evidencia oprávnených osôb pre spôsob utajenia Prísne tajné, ktorú je podľa § 42 zákona 215/2004 Z.z. NBÚ povinné viesť, nie je verejne prístupná, hodnotíme výrok na základe vyššie uvedených vyjadrení ako pravdivý. Bezpečnostné previerky vydáva Národný bezpečnostný úrad (NBÚ). Na základe informácií uvedených na stránke NBÚ na Slovensku existujú štyri stupne bezpečnostnej previerky:

Jasaňa
článok
predseda
tlačovej
otvorená
§ 42
stránke
podnikateľské
Galko
podozrenie
vyšetrenia


Ja sa pýtam v akej to krajine pani redaktorka žijeme, že spravodajská relácie TA3 po vypuknutí tejto kauzy v 30-minútových intervaloch vysiela dokolečka ustavične podsúva obyvateľom a voličom stále videonahrávky.

Po tom, čo sa na internete objavil prepis SMS správ medzi Richardom Sulíkom a podnikateľom Kočnerom Sasanka, má táto téma pokračovanie. V noci 23. februára prišiel do redakcie TA3 e-mail s odkazom na webovú stránku Sasanka, na ktorej je sedem krátkych videií. Podľa odosielateľa e-mailu ide o zachytený rozhovor bývalého predsedu parlamentu Richarda Sulíka s podnikateľom Mariánom Kočnerom. V ten istý deň sa prípad Sasanka stal témou dňa TA3, kedy v štúdiu diskutovali R. Kaliňák (Smer-SD, bývalý minister vnútra), J. Zábojník (bezpečnostný expert), M. Žilinka (KDH, štátny tajomník) a P. Nechala (právnik Transparency International). Okrem tejto diskusie sa 23. februára na TA3 viazali k tejto téme reportáže Sasanka má pokračovanie , Ján Baránek o kauze Sasanka , či Videá zo Sasanky oživili prípad kupovania poslancov . V nasledujúcich dňoch sa k téme Sasanka vyjadrovali už len 2 reportáže: Politický analytik Michal Horský o možnom odstúpení Sulíka z kandidátky (24. februára) a Čo urobí Sasanka so stranou SaS ? (25. februára). Ani jedna z týchto reportáží sa neopakovala v 30 minutových intervaloch, ako to Jozef Kollár tvrdil. Na čo však Kollár poukazovať mohol sú Flash správy TA3, ktoré sa všeobecne v nejakých intervaloch skutočne opakujú. Treba však zdôrazniť, že úlohou Flash správ je mapovať najdôležitejšie udalosti dňa. Nie sú teda nijak zvlášť zamerané proti SaS, či prípad Sasanka, ako by to mohlo z vyjadrenia vyplývať.

dňa Sasanka kauze oživili Horský SaS


Po ďalšie, dôchodcovia, seniori sa prepadávajú čoraz viac pod hranicu chudoby, podľa teda inštitútu ekonomicko-sociálnych rizík je už pod hranicou chudoby 500 000 dôchodcov, 180 000 z nich sa dostalo pod tú hranicu len v minulom roku.

Inštitútu pre výskum sociálno-ekonomických rizík IVRA v novembri minulého roka informoval, že počet seniorov pod hranicou chudoby narástol až na 494-tisíc. Ich počet sa výrazne zvýšil najmä v poslednom roku, kedy sa dostalo pod hranicu chudoby ďalších viac ako 187-tisíc poberateľov starobných dôchodkov. Výrok Erika Tomáša preto hodnotíme ako pravdivý.

Za hranicou chudoby , ktorá bola na Slovensku stanovená na úroveň 424 eur mesačne, sa začiatkom tohto roku sa nachádzalo až 494-tisíc seniorov. Toto číslo sa oproti predchádzajúcemu roku výrazne zvýšilo.

Začiatkom minulého roka sa nachádzalo pod touto hranicou približne 306-tisíc seniorov, čo predstavuje nárast o 188-tisíc. Dôvodmi prepadu sú podľa Martina Halása z Inštitútu pre výskum sociálno-ekonomických rizík IVRA nízke dôchodky, nedostatočná pomoc štátu a zdražovanie.

hranicou chudoby
nachádzalo


Na viac v zákone o sociálnom poistení boli zavedené nové, nové definované pojmy, zamestnanec, samostatne zárobková činná osoba, vymeriavaci základ a podobne. Toto sú všetko veci a dá sa povedať, že po siedmich rokoch účinnosti zákona meniť základné pojmy, to je priam katastrofa...

Na základe zákona o sociálnom poistení č.461/2003 Z. z. . s účinnosťou od 1.januára 2011 okrem ustanovených bodov v článku I, u ktorých sa navrhuje účinnosť 1. januára 2012 sa v osobitej časti (B) článku I okrem iného píše: Článok I K bodom 1 až 3 "V návrhu novely zákona o sociálnom poistení sa v súlade s cieľom zjednotenia výberu odvodov a daní definujú základné pojmy, a to zárobková činnosť, zamestnanec, samostatne zárobkovo činná osoba, zamestnávateľ. Súčasne sa aj novo definuje osobný rozsah sociálneho poistenia, vznik a zánik sociálneho poistenia tak, aby tieto základné pojmy a zásady boli kompatibilné s príslušnými daňovými predpismi." Článok I K bodom 37 až 41 a 45 "Za účelom predchádzania zneužívaniu systému nemocenského poistenia neodôvodneným čerpaním prostriedkov nemocenského poistenia sa navrhuje, aby pri existencii poistného pomeru kratšieho ako 31 dní, rozhodujúcim obdobím na určenie denného vymeriavacieho základu bol predchádzajúci kalendárny rok, a to bez ohľadu na to, či v rozhodujúcom období trvalo nemocenské poistenie nepretržite. Ak v rozhodujúcom období poistenec nemal vymeriavací základ, nemocenské, ošetrovné a materské sa určí z pravdepodobného denného vymeriavacieho základu, ktorým je jedna tridsatina 44,2 % jednej dvanástiny všeobecného vymeriavacieho základu za kalendárny rok, ktorý dva roky predchádza kalendárnemu roku, v ktorom vznikol dôvodu na poskytnutie uvedenej nemocenskej dávky (t. j. jedna tridsatina 44,2 % priemernej mesačnej mzdy v hospodárstve Slovenskej republiky spred dvoch rokov)." K bodom 42 a 46 "Ustanovuje sa maximálna suma denného vymeriavacieho základu na určenie výšky nemocenských dávok."

. s účinnosťou od 1.januára 2011


Končí funkčné obdobie človeka (...) tým je pán Harabín

Podľa informácií portálu Webnoviny by mal súčasnému predsedovi Najvyššieho súdu, Štefanovi Harabinovi, vypršať mandát 22. júna 2014. Voľby by sa teda mali konať tento rok a vyhlásené by mali byť najneskôr 45 dní pred ich konaním ( Aktuality.sk ).

Webnoviny

Aktuality.sk


Takže v roku 2018 bol judikát Ústavného súdu, ktorý hovoril, že ľudia, ktorí sú kreovaní parlamentom a vládou, majú plný mandát a že nová garnitúra nemôže ich len tak odvolať. Vtedy paradoxne, kto mečom bojuje, mečom hynie, veľmi brutálne to napádal Mazák a je v právnych listoch je brilantná analýza, ako sa extrémne flexibilne menili jeho postoje a potom nastalo niečo pre mňa absolútne nepredstaviteľné, že ministerka Kolíková pre mňa nepochopiteľným nátlakom donútila, neviem či vydieraním alebo čím, členov Súdnej rady, ktoré boli za parlament a vládu a ktorým neexpiroval mandát, aby v úvodzovkách dobrovoľne odstúpili.

Ján Mazák v článku pre denník Postoj kritizoval uznesenie Ústavného súdu, podľa ktorého člen súdnej rady nesmie byť odvolaný z pozície pred uplynutím jeho funkčného obdobia. Po voľbách v septembri 2023 nastúpila nová vládna garnitúra, ktorá odvolala členov súdnej rady vymenovaných predchádzajúcou vládou a na ich miesto dosadila svojich nominantov. Ján Mazák toto rozhodnutie kritizoval, vláde však vyčítal najmä to, že členov súdnej rady odvolala svojvoľne bez udania dôvodu. Členovia Súdnej rady SR sa menili aj za predchádzajúcej vlády, vtedy sa však svojich funkcií vzdali dobrovoľne, aj keď s odôvodnením, že im bolo ministerkou spravodlivosti oznámené, že už nemajú dôveru orgánu, ktorých ich do funkcie vymenoval. Výrok Romana Michelka preto hodnotíme ako pravdivý.

Súdna rada Slovenskej republiky je ústavný orgán sudcovskej legitimity a má viaceré významná kompetencie. Rozhoduje napríklad o tom, či uchádzači na post sudcu spĺňajú predpoklady, môže ovplyvniť zloženie výberových komisií, rozhodnúť o kariérnom postupe sudcu či sudkyne, či navrhnúť ministrovi spravodlivosti odvolanie predsedu súdu. Predseda súdnej rady, ktorý je volený spomedzi členov, môže na sudcov podávať disciplinárne návrhy.

Súdna rada má 18 členov, ktorých volia viaceré inštitúcie. Jedného sudcu volia spomedzi seba sudcovia Najvyššieho súdu Slovenskej republiky a sudcovia Najvyššieho správneho súdu Slovenskej republiky, ôsmich členov volia sudcovia všeobecných súdov a po troch členoch volí Národná rada SR, prezident a vláda ( čl. 141a ods. 2 Ústavy SR ).

V roku 2018 vydal Ústavný súd uznesenie (. pdf ), podľa ktorého člen súdnej rady vymenovaný prezidentom, vládou alebo zvolený národnou radou nesmie byť odvolaný z tejto pozície pred uplynutím celého funkčného obdobia.

Ján Mazák toto rozhodnutie v článku pre denník Postoj v marci 2020 kritizoval. „Väčšina pléna bez bázne a hany zrušila uznesením PLz. ÚS 2/2018 časti konkrétnych článkov ústavy. V článkoch 86, 102 a 119 ústavy sa ustanovuje, že národná rada, prezident a vláda môžu odvolať člena súdnej rady. Toto oprávnenie najvyšších ústavných orgánov ústavný súd de facto, aj keď nie de iure, zrušil sporným stanoviskom,“ napísal v článku. Mazák dokonca konštatuje, že väčšina pléna týmto rozhodnutím konala a rozhodovala v rozpore s princípom právneho štátu a jej stanovisko je preto nelegitímne a svojvoľné.

Mazák taktiež píše , že nová Národná rada a vláda by mali plne využívať svoje ústavné práva vrátane oprávnenia odvolať členov súdnej rady, zvolených či vymenovaných predošlou vládnucou garnitúrou.

V septembri po parlamentných voľbách získali väčšinu v parlamente strany Smer-SD, Hlas-SD a SNS a spolu zostavili vládnu koalíciu. Okrem iného získali aj možnosť nominovať do súdnej rady 6 členov - troch za vládu a troch a parlament. Menovať nových členov súdnej rady je však možné iba ak sú v súdnej rade ich miesta uvolnené, členovia teda museli byť odvolaní alebo sami odstúpiť.

Vláda SR už na svojom druhom zasadnutí 2. novembra 2023 odvolala troch členov Súdnej rady Slovenskej republiky a vymenovala na ich miesto nových členov. Ján Mazák následne uverejnil na Denníku N článok , v ktorom sa k odvolaniu vyjadroval.

Mazák vo svojom článku kritizuje , že členovia Súdnej rady boli odvolaní bez udania dôvodu. „Je ozaj problematické prijať záver, podľa ktorého formulácia „kedykoľvek odvolať“ znamená odvolať aj bez dôvodov. Svojvoľne. Dôvodová správa k slovu „kedykoľvek“ síce uvádza, že znamená aj bez uvedenia dôvodov, to je však v príkrom rozpore s princípom právneho štátu a základným právom na dobrú správu verejných vecí,“ písal vtedajší predseda súdnej rady v článku.

Členka súdnej rady Marcela Kosová v reakcii Mazáka zverejnila na portály Právne listy článok , v ktorom ho kritizuje za údajnú názorovú nekonzistenciu pri vyjadreniach o odvolávaní členov Súdnej rady SR.

Mazák vo svojom článku taktiež opisuje svoju skúsenosť z nominácie do súdnej rady. Píše, že najprv kandidovať odmietol, pretože rešpektoval výklad Ústavného súdu zo septembra 2018, ktorý hovoril o tom, že člena súdnej rady nie je možné odvolať pred uplynutím jeho mandátu. Mazák podľa vlastných slov s kandidatúrou súhlasil až po tom, čo sa členovia nominovaní vládou a Národnou radou dobrovolne sa vzdali funkcie v súdnej rade.

V marci 2020 sa v krátkom čase sa vzdalo funkcie v Súdnej rade SR päť jej členov. Išlo o dvoch nominantov Národnej rady Slovenskej republiky a troch členov, ktorých do funkcie členov súdnej rady vymenovala vláda.

Súdna rada zverejnila aj odôvodnenia všetkých piatich odchádzajúcich členov. Všetci členovia zhodne uviedli , že dôvodom ich odchodu je skutočnosť, že podľa ministerky už nemajú dôveru vládnej koalície či vlády. Ministerka spravodlivosti Mária Kolíková mi oznámila, že nemám dôveru vlády,“ uviedli traja nominanti vo vyhlásení.

Začiatkom marca 2024 odvolali poslanci Národnej rady SR z funkcie členov súdnej rady ďalších dvoch členov - Andreja Majerníka a Jána Mazáka.

Súdna rada
Rozhoduje
čl. 141a ods. 2 Ústavy SR
pdf
článku
píše
zostavili
odvolala
článok
kritizuje
článok
vzdalo
zverejnila
uviedli
odvolali


V školskej rade my ako zriaďovateľ nemáme ani väčšinu a pri tom za to zodpovedáme.

Zdenko Trebuľa uvádza túto informáciu pri interpretovaní prípadu učiteľa Žarnaya, pričom hovorí o rade školy, v ktorej podľa neho KSK nemá ani väčšinu, hoci za ňu zodpovedá. Pravdou však je, že podľa zákona 596/2013 samosprávny kraj ako zriaďovateľ rozhoduje a zodpovedá o konkrétnom zložení rady školy, pričom podľa zákona v tejto rade musí byť počet ľudí, ktorí nie sú zamestnanci školy väčšinový . Na konkrétnej obchodnej akadémii na Polárnej ulici v Košiciach, na ktorej pôsobil učiteľ Žarnay, má v súčasnosti rada školy 11 členov, pri čom troch zástupcov majú zamestnanci školy, troch rodičia, štyroch zriaďovateľ a jedného študenti. Je teda pravdou, že zriaďovateľ nemá priamu väčšinu, podobne platí aj to, že zamestnanci školy sú v menšine. Keďže platí, že zriaďovateľ radu školy určuje a zodpovedá za ňu, môže kontrolovať aj jej činnosť. Výrok na základe toho považujeme za závadzajúci. Dátum zverejnenia analýzy: 13.11.2013 Naspäť Nahlásiť chybu

súčasnosti


Nemáme (KDH spolu s SMK, pozn.) pravidelné rokovania, nemáme všetky vyhlásenia spoločné a v tejto veci a tak, ako v mnohých iných, sa líšime, pán Kaliňák. Takže netlačte tu.

Figeľ má pravdu v tom, že KDH a SMK má v tomto (a aj v iných otázkach) iný názor: KDH napríklad hlasovalo za novelu o slovenskom štátnom občianstve (čo bolo až po odvysielaní relácie), rozdiely sa prejavovali aj pred nedeľou: napríklad KDH hovorilo o podobných opatreniach, ktoré boli zákonom prijaté, už 13. mája.

hlasovalo hovorilo


Premiéri Európskej únie vyzvali Kaddáfího, aby sa vzdal svojej moci, aj keď počúvajúc vyjadrenia diktátora, nemá to v úmysle.

Hlavy štátov a vlád únie vyzvali na odchod Kaddáfiho vo vyhlásení v piatok 11. marca 2011.

odchod


Vo februári v Daily Mail, cez korešpondenta v Ríme vyšiel odkaz od Islamského štátu, že plánuje psychologický tlak alebo atak na Európu vo forme 500 tisíc utečencov.

Vo februári 2015 vyšiel v britskom denníku Daily Mail článok, ktorý hovoril o pláne Islamského štátu (ďalej ISIL) využiť pol milióna migrantov ako psychologickú zbraň v prípade, že európske krajiny budu intervenovať proti ISIL v Lýbii. Výrok preto hodnotíme ako pravdivý. 18. februára 2015 bol v britskom denníku Daily Mail zverejnený článok od korešpondentky z Ríma, ktorý hovorí o predzvesti naplnenia „proroctiev“ bývalého lýbijského diktátora Muammara al-Kaddáfího, pár mesiacov pred jeho zvrhnutím, o tom, že Stredomorie sa stane „morom chaosu“ v prípade pádu jeho tvrdého režimu. Článok hovorí o prepisoch odpočúvaných telefonátov, o ktorých informovali talianske noviny Il Mesaggero. Tie majú údajne potvrdzovať plán ISIL poslať do Európy pol milióna migrantov cez nestabilnú Lýbiu (medzi ktorými sa budú nachádzať taktiež teroristi) ako psychologickú zbraň proti Európe v prípade, že bude proti ním uskutočnená intervencia v Lýbii.

Daily Mail


povedali sme, že 13 (miliónov eur, vlaky zadarmo, pozn.), ale pripúšťame, že to bude viac

V rozpočte NR SR (Hlavná kniha pdf, str. 57) na roky 2015-2017 bola vyčlenená suma 13 miliónov EUR na cestovanie vlakmi zadarmo. Ministerstvo dopravy má tak zvýšiť podporu železničnej osobnej doprave na budúci rok z doterajších 205 mil. EUR na 218 mil. EUR. Existujú však i viaceré štúdie, ktoré odhadujú, že vlaky zadarmo budú drahšie. Výrok hodnotíme ako pravdivý.

rozpočte štúdie zaplatíme vlaky využívať cestovať dotovaný vlakoch


Bohužiaľ, nemocnicu nám zapĺňajú z 80 % nezaočkovaní.

K 23. januáru 2022 bolo v slovenských nemocniciach hospitalizovaných 1497 osôb s ochorením Covid-19. Podľa informácií ministerstva zdravotníctva z nich nebolo úplne zaočkovaných 1223 pacientov, čo predstavuje 81,7 %. Preto hodnotíme výrok ako pravdivý.

Zdroj: NCZI

informácií NCZI


Ale o tom, že to boli ľudia, ktorý pochádzajú z Komjatíc, to nebolo to prioritné. Tých ľudí (obvinených z rodinkárstva, pozn.) som si predsa, tých ľudí som pozval, lebo tí ľudia robili so mnou na ministerstve hospodárstva.

Výrok hodnotíme ako nepravdivý, keďže existuje minimálne jeden prípad, rodáka z Komjatíc, ktorý nepracoval na Ministerstve hospodárstva (ďalej len MH SR) predtým ako nastúpil na Ministerstvo pôdohospodárstva a rozvoja vidieka (ďalej len MPRV SR). Podľa denníka SME sa kauza dotýka celkovo ôsmych osôb, ktoré sú rodinou Jahnátka alebo pochádzajú z Komjatíc. Len v prípade troch z nich dokážeme potvrdiť, že skutočne v minulosti pracovali na MH SR. Marek Gocník vo svojom životopise uvádza, že bol v rokoch 2009 až 2010 riaditeľom odboru hospodárskej správy na MH SR. Ľudovít Koppan bol na základe dosptupných kontaktných údajov riaditeľom odboru kontroly na MH SR. Podľa tejto správy pracoval Stanislav Péli na odbore medzinárodného obchodu MH SR. V prípade ďalších osôb (Lukáš Peško, Petra Bohunová, Ľudovít a Michal Gráfovci) sme nenašli žiadne informácie o tom, že by v minulosti pracovali na MH SR. Peter Hajnala (nový riaditeľ odboru komunikácie MPRV SR) uvádza ako svojho predchádzajúceho zamestnávateľa Banskobystrický samosprávny kraj , kde pracoval ako hovorca . Ani tu nespomína, že by pracoval na MH SR. Denník SME poslal žiadosť o informácie o výberových konaniach na Ministerstvo pôdohospodárstva a na základe odpovede píše , že: "Ľudia z Jahanátkovej blízkosti už pred výberovými konaniami funkcie (Pozn. funkcie na MPRV SR) zastávali, no boli len dočasne poverení ich výkonom. Konanie konkurzov si vyžadoval zákon." Väčšina z nich sa následne dostala do riadiacich pozícií po vnútorných výberových konaniach zverejnených na intranete ministerstva, kde majú prístup len jeho zamestnanci. Na konkurzoch boli jedinými uchádzačmi. Dátum zverejnenia analýzy: 07.10.2013 Naspäť Nahlásiť chybu

SME životopise údajov tejto uvádza tu píše


Slovensko kleslo v tvorbe HDP o 25%. Kto vytiahol Slovensko tak, že v roku 98 nahradil výpadok a bolo na prvom mieste zo stredoeurópskych a východných štátov?

Mečiar opakovane popisuje neexistujúci stav: HDP Slovenska nikdy nedosiahlo medziročne dvadsať päť percentný pokles, rekordne nízko (medziročne pokles o 14,5 percenta) bolo v roku 1991. Podľa informácií (pdf) Národnej banky Slovenska patrí prvenstvo za návrat k rastu HDP nad nulou Poľsku (prelom rokov 1991 a 1992), za ním nasleduje Slovinsko (prelom 1992 a 1993). Slovensku medziročne rástlo reálne HDP podľa NBS až od roku 1994, rovnako ako Maďarsku a Česku. Porovnanie krajín z pohľadu rastu HDP v roku z dielne OECD tiež nedáva Mečiarovi za pravdu čo sa týka nášho údajného prvenstva- predbehlo nás ako Poľsko, tak Maďarsko.

informácií OECD


Veď si pamätáme, ako to bolo na začiatku. Ako sa vtedy terajší predstavitelia vládnej strany Smer, na čele s predsedom Ficom, bránili napríklad medzinárodnému vyšetrovaniu.

Z vyjadrení Roberta Fica a Roberta Kaliňáka vyplýva, že medzinárodnému vyšetrovaniu sa nebránili. Iba podpredseda NR SR Martin Glváč (Smer-SD) pre denník Nový čas povedal, že prípadu nepomôže , ak by sa kvôli zriadeniu medzinárodného tímu musela meniť legislatíva, ktorá nepovoľuje, aby slovenské trestné činy vyšetrovali zahraniční vyšetrovatelia. Keďže k vzniku medzinárodného tímu sa negatívne vyjadril iba Glváč, hodnotíme výrok ako zavádzajúci. Robert Fico a Robert Kaliňák sa k prípadnej medzinárodnej spolupráci pri vyšetrovaní vraždy novinára Jána Kuciaka a jeho snúbenice Martiny Kušnírovej prvýkrát vyjadrili na tlačovej besede dňa 27. februára 2018, čiže deň po zverejnení správy o vražde. Vláda vtedy ponúkla "miliónovú odmenu" za relevantné informácie, ktoré by mohli viesť ku odhaleniu, usvedčeniu a odsúdeniu vrahov. Robert Kaliňák sa vyjadril, že, „ sme nadviazali spoluprácu s našimi susedmi v Českej republike, v Taliansku, ale aj s našou eur ópskou organizáciou Europol, osobitne pre prípady, pri ktorých sme ešte neboli konfrontovaní s takýmto spôsobom vykonania trestného činu..." Podobne sa Kaliňák vyjadril aj na svojom FB profile 1. marca 2018 v statuse , kde uviedol: " Od pondelka som v kontakte s najdôležitejšími vyšetrovacím inštitúciami na svete, ktoré sme požiadali o pomoc. V pondelok sa do vyšetrovania zapojila česká a talianska polícia, v utorok nám potvrdili pomoc predstavitelia Europolu a rovnakú odpoveď sme dostali od americkej FBI a britského Scotland Yardu. " Robert Fico 4. marca 2018 počas špeciálneho vystúpenia v RTVS na margo medzinárodného vyšetrovacieho tímu povedal: "Z tohto dôvodu slovenská polícia spolupracuje s expertmi americkej FBI, britského Scotland Yardu, českými a talianskymi partnermi, ale aj s Europolom. Tu chceme jednoznačne deklarovať, že sme pripravení prijať každú relevantnú ponuku na spoluprácu. " Podpredseda NR SR Martin Glváč (Smer-SD) pre denník Nový čas 3. marca 2018 povedal: " Som za kontrolu, to je fantastické, že nám budú pomáhať iné krajiny, ale meniť legislatívu, keď už sa čin stal, tak to prípadu nepomôže. Medzinárodnú spoluprácu a dohľad vítame, ale nemôže meniť legislatívu ku skutku, ktorý sa už stal. " Slovenská legislatíva zakazuje, aby trestné činy vyšetrovali zahraniční vyšetrovatelia. Výnimka platí iba v prípade zriadenia medzinárodného vyšetrovacieho tímu, pričom kompetencie zahraničných vyšetrovateľov musia byť presne stanovené vopred. Návrh dohody o vytvorení medzinárodného vyšetrovacie tímu zaslal 16. marca 2018 generálny prokurátor SR Jaromír Čižnár justičným orgánom Talianskej republiky prostredníctvom Eurojustu (orgán EÚ pre justičnú spoluprácu, pozn.). Čižnár toto rozhodnutie predtým prerokoval s ministerkou spravodlivosti SR a podpredsedníčkou vlády SR Luciou Žitňanskou. Dohodu o vytvorení medzinárodného vyšetrovacieho tímu, ktorého úlohou je objasnenie a vyšetrenie vraždy novinára Jána Kuciaka a jeho snúbenice Martiny Kušnírovej, podpísal Čižnár na pôde Eurojustu v Haagu 18. apríla 2018, čiže necelé dva mesiace po vražde. Dátum zverejnenia analýzy: 01.10.2018 Naspäť Nahlásiť chybu

nepomôže
tlačovej besede
statuse
vystúpenia
Nový čas
Výnimka
Návrh
Dohodu


...keď som preberal ja ministerstvo vnútra v roku 2006, tak dôvera polícia sa hýbali medzi 35-40%. Dneska je cez 53% a patrí medzi tri najdôveryhodnejší inštitúcie v tomto štáte, (...).

Eurobarometer z roku 2007 (.pdf) uvádza, že 62 % opýtaných polícií (skôr) nedôverovalo. Zvyšných 38 % alebo polícií dôverovalo, alebo nevedelo odpovedať. Podľa najnovšej analýzy Eurobarometer (.pdf) z 2017 43 % respondentov (skôr) dôveruje v políciu, kým 53 % skôr nie. Aj OECD pravidelne zbiera informácie o dôvere v inštitúcie. Podľa najnovšieho vydania Government at a Glance 2017 bola dôvera ľudí v lokálnu políciu v roku 2007 na úrovni 48 % (OECD nedisponuje dátami pre rok 2006), kým v roku 2016 už 72 % respondentov odpovedalo, že (skôr) má dôveru v lokálnu políciu. Inštitút pre verejné otázky (IVO) v roku 2014 zorganizoval prieskum verejnej mienky, v ktorom sa respondentov medzi inými pýtali aj na dôveru k politickým a spoločenským inśtitúciam. Z odpovedí vyplývalo, že polícii dôveruje (alebo skôr dôveruje) 52 % respondentov. Kaliňákom uvedené údaje korespondujú so zistením Eurobarometru z roku 2007 a s prieskumom IVO, avšak tieto údaje sú už tri roky staré. Výrok hodnotíme ako zavádzanie. Dôvera k vláde je podľa OECD na úrovni 37 %, v justíciu dôverovalo 39 % respondentov. Údaje Európskej komisie pochádzajú z roku 2013, na škále 1-10 bola dôvera v políciu na úrovni 4,4 (súdnictvo 3,6, politický systém 3,5). Dátum zverejnenia analýzy: 13.11.2017 Naspäť Nahlásiť chybu

2007
Eurobarometer
Government at a Glance 2017
48 %
Inštitút pre verejné otázky
Európskej komisie


Dokončím. Čo je podstatné, vyšetrovateľ, prokurátor, sudca v týchto veciach rozhodujú. To znamená napríklad o väzbe rozhoduje prokurátor a súd. Naďalej to isté platí o všetkých opatreniach, domových prehliadkach a tak ďalej. Ja tú vec nechcem komentovať práve preto, že je teraz citlivá. Je tu nové vedenie ministerstva vnútra, je tu nové vedenie policajného zboru, v ktorom sú všetci tí, ktorí o tejto veci môžu čo najviac porozprávať.

vo vedení polície, ktoré sa menilo po voľbách je viceprezidentom aj Ján Vaľo. Ako to zhŕňa napríklad aktualne.sk: Vaľo bol pred časom riaditeľom Úradu boja proti organizovanej kriminalite (ÚBOK), odkiaľ odišiel na vlastnú žiadosť v polovici apríla roku 2008. Dôvody, pre ktoré sa funkcie vzdal, však nezverejnil. O odchod z postu požiadal Vaľo krátko po kauze Rehák. Prokuratúra totiž zastavila trestné stíhanie podnikateľa Ladislava Reháka a advokáta Ernesta Valka z vydierania. Na akcii sa podieľal práve UBOK.

podieľal práve UBOK.


Dneska sa nám snaží opozícia nahovoriť, že nepodpísanie zmluvy WHO nebudeme participovať na najmodernejšom výskume, najmodernejších látkach, resp. liekoch. Toto je absolútny nezmysel, absolútny nezmysel.

Poslanci opozície aj Slovenská akadémia vied upozorňujú, že Slovensko by sa pri odmietnutí Pandemickej dohody pripravovanej na pôde Svetovej zdravotníckej organizácie nezúčastilo na procese zdieľania informácií, koordinácie výskumu ani prístupu k novým liekom, vakcínam a diagnostickým nástrojom. Pandemická dohoda WHO podporuje medzinárodnú vedeckú spoluprácu, účasť na klinických štúdiách a spravodlivý prístup k výsledkom výskumu, vrátane liekov a vakcín v časoch zdravotných kríz a pandémií. Výrok preto hodnotíme ako nepravdivý.

Slovensko sa zdržalo hlasovania o prijatí pandemickej zmluvy. Opozícia reagovala, že odmietnutie pandemickej dohody by Slovensko mohlo pripraviť o prístup k medzinárodne koordinovanej pomoci. Podľa poslanca Oskara Dvořáka z Progresívneho Slovenska by Slovensko v prípade neúčasti na dohode „bolo mimo rozdeľovania liekov, techniky a zdieľania kľúčových informácií“.

“Všetky krajiny budú mať najnovšie medicínske poznatky, my budeme mať akurát mikroskopové analýzy pána Kotlára. Vyzývam ministra zdravotníctva Šaška, aby to nezostal len pri prázdnych slovách, ale aby sa zasadil za zotrvanie Slovenska pri pandemickej zmluve. Ochrana zdravia občanov nemôže ustupovať politickej trafike premiéra Fica a bludom poslanca Kotlára,” dodal Dvořák.

K stanovisku Slovenska k pandemmickej dohode sa vyjadril aj odborník na zdravotníctvo Tomáš Szalay z SaS, ktorý zdôraznil, že dohoda slúži „na výmenu vedeckých informácií, koordináciu opatrení a rovný prístup k ochranným prostriedkom“.

V tejto súvislosti vydala vyhlásenie aj Slovenská akadémia vied. Zdôraznila, že dokument vychádza z vedeckých poznatkov a je výsledkom rokovaní členských štátov WHO. Podľa SAV je dôležitou súčasťou dohody „podpora rýchleho a otvoreného zdieľania dát medzi vedeckými a zdravotníckymi pracoviskami a podpora zapojenia vedcov a zdravotníkov do medzinárodnej spolupráce, výskumu a klinických skúšaní. Dohoda sa tiež snaží zabezpečiť spravodlivý prístup k liekom, vakcínam a diagnostickým postupom v prípade budúcich pandémií.“

Pandemická dohoda WHO

Podľa textu Globálnej pandemickej dohody WHO je v čase zdravotných kríz a pandémií medzinárodná vedecká spolupráca, ako aj spravodlivý prístup k výsledkom výskumu, vrátane liekov, vakcín a diagnostiky, významným pilierom dokumentu. Dohoda v článku 9 uvádza, že zmluvné strany sa zaviažu k rozvoju a udržiavaniu výskumných a vývojových kapacít a budú „spolupracovať na podpore výskumnej spolupráce, prístupu k výskumu a rýchlemu zdieľaniu výsledkov, najmä počas globálnych zdravotných kríz“ ( čl. 9 ods. 1 )

Dohoda takisto podporuje zapojenie krajín a ich výskumníkov do klinických skúšaní počas zdravotných kríz, čo výslovne uvádza v článku 9 ods. 3 . Strany majú počas pandémie podporovať dobre navrhnuté klinické skúšania vrátane zabezpečenia reprezentatívnosti populácií, zdieľania vakcín či terapeutík ako porovnávacích produktov, a umožnenia prístupu k liečivám, ktoré zo skúšaní vzídu.

Článok 12 sa venuje tzv. systému PABS (Pathogen Access and Benefit Sharing System). Ten má zabezpečiť, že krajiny, ktoré prispejú zdieľaním patogénov alebo ich genetických sekvencií, získajú spravodlivý a rovný prístup k benefitom, najmä k vakcínam, liekom a diagnostickým nástrojom vyvinutým na základe týchto dát.

Tento princíp dohoda premieta aj do povinností výrobcov. Každý zapojený výrobca by mal podľa návrhu dohody sprístupniť 20 % svojej produkcie vakcín, terapeutík a diagnostík WHO, z toho časť ako dar a časť za prijateľnú cenu, na základe právne záväzných zmlúv (čl. 12 ods. 6) .

Dohoda tiež hovorí o podpore prenosu technológií a know-how na výrobu týchto produktov, najmä smerom k rozvojovým krajinám, aby mali možnosť zapojiť sa do výroby a distribúcie (čl. 11 ods. 1) .

Oskara Dvořáka
dodal
Tomáš Szalay
vyhlásenie
Globálnej pandemickej dohody WHO
čl. 9 ods. 1
článku 9 ods. 3
Článok 12
(čl. 12 ods. 6)
(čl. 11 ods. 1)


Krátko pred mojím nástupom do funkcie prezidenta došlo k anexii Krymu zo strany Ruskej federácie a vzápätí k ruskej angažovanosti v bojoch na východe Ukrajiny.

Anexia Krymu Ruskom sa odohrala 18. marca 2014, potom, čo 16. marca prebehlo referendum, ktorého legitimita a legalita však ostáva pochybná z hľadiska zásad medzinárodného práva. Andrej Kiska nastúpil do prezidentského úradu po inaugurácii 15. júna 2014 a za prezidenta bol zvolený v druhom kole volieb 29. marca. V čase anexie Krymu bol síce len kandidátom na prezidenta, ale vzhľadom na trojmesačný rozdiel možno hovoriť o tom, že k historicky dôležitej udalosti došlo "krátko" pred Kiskovým nástupom. Výrok hodnotíme ako pravdivý. Ako to Demagog.SK overil už u Milana Kňažka v čase prezidentskej kampane, ruský prezident Putin získal mimoriadne právomoci umožňujúce použiť vojenskú silu na území Ukrajiny. "V ďalších súvislostiach, článok uvedený v The Telegraph obsahuje informácie, že V. Putin skutočne obdržal od parlamentu splnomocnenie k použitiu vojenskej sily v oblasti označenej ako ,,territory of Ukraine", čo možno interpretovať v širšom rozsahu, v porovnaní s užitím označenia ,,Krym", čo vyvoláva isté obavy. Ďalej sa vo svojej reči, v ktorej žiadal parlament o spomenuté splnomocnenie, vyjadril, že hlavným účelom potenciálneho zásahu bude normalizovanie sociálno-ekonomickej situácie na Ukrajine (taktiež BBC i iHNed )." Existujú tiež presvedčivé dôkazy , ktoré dokumentujú prítomnosť ruskej armády na východe Ukrajiny krátko po anexii Krymu.

odohrala ostáva pochybná nastúpil overil článok BBC iHNed presvedčivé dôkazy dokumentujú prítomnosť


Túto stratégiu (Správu o stave školstva, pozn.) síce najprv vláda do parlamentu doručila ako provizórny materiál, ale potom už nikdy finálnu verziu nedoručila, lebo minister Kažimír a premiér Fico odmietli garantovať školstvu navýšenie peňazí, ktoré školstvo potrebovalo...

Pôvodné znenie Správy o stave školstva bolo skutočne doručené do NR SR, finálna verzia však neprešla medzirezortným pripomienkovým konaním kvôli námietke Ministerstva financií jednak z dôvodu nemožnosti vyčlenenia financií na opatrenia, ktoré obsahovala Správa, a taktiež kvôli jej obsahovým nedostatkom. Výrok preto hodnotíme ako pravdivý. Bývalý minister školstva Dušan Čaplovič skutočne neskôr doručil do parlamentu dokument s názvom Správa o stave školstva na Slovensku a o systémových krokoch na podporu jeho ďalšieho rozvoja, avšak ten nespĺňal uznesenie z decembra 2012, keďže správa nebola prerokovaná vládou a vládni predstavitelia ju priemerkovali len medzirezortne. Uvádza to článok portálu noveskolstvo.sk . Správa bola podľa spomínaného článku nakoniec dňa 28. marca 2013 doručená vtedajšiemu predsedovi parlamentu Pavlovi Paškovi. Tento materiál doručený NR SR v marci Beblavý pravdepodobne označuje ako provizórny materiál.

V septembri 2013 bol pôvodný materiál Správy o stave školstva finalizovaný . Ministerstvo školstva na svojej web-stránke píše nasledovné: " Ministerstvo školstva, vedy, výskumu a športu SR predložilo na základe uznesenia Národnej rady Slovenskej republiky č. 374 z 13. decembra 2012 Správu o stave školstva na Slovensku na verejnú diskusiu " a ďalej dopĺňa: " Verejné pripomienkovanie sa skončilo 30. júna 2013. Na jeho základe MŠVVaŠ SR pripravilo modifikovanú verziu materiálu, ktorú predložilo na medzirezortné pripomienkovanie 23. septembra 2013 ako Správu o stave školstva na Slovensku a o systémových krokoch na podporu jeho ďalšieho rozvoja. " Neexistuje však ani zmienka o tom, že by finálna verzia Správy bola doručená do Národnej rady, no na druhej strane podľa informácií portálu webnoviny.sk z 22. novembra 2013, Ministerstvo financií vznieslo k tejto Sprave zásadnú pripomienku, ktorá spočíva v nesúhlasnom stanovisku rezortu voči úlohe vyčleniť pre potreby nárastu prostriedkov do školstva na roky 2014-2015 každoročne o 130 miliónov viac. V texte pripomienky sa píše: " Nie je vypracovaná doložka vybraných vplyvov a nie sú známe celkové vplyvy vyplývajúce z predloženého materiálu, preto nesúhlasím s úlohou uloženou v návrhu uznesenia vlády SR podpredsedovi vlády a ministrovi financií, " Z uvedeného možno odvodiť, že to bol rezort financií spolu s jeho ministrom, ktorí odmietli garantovať navýšenie peňazí pre školstvo.

Poslanec Beblavý sa, v reakcii na porušenie uznesenia, ktorým Národná rada zaviazala vládu, pre agentúru SITA v článku denníka SME vyjadril: " Vláda o tejto správe nikdy nerokovala a správa nebola ani predložená na pripomienkové konanie, "

Správa o stave školstva

noveskolstvo.sk

finalizovaný

webnoviny.sk

SME


Boli aj prvé obvinenia vznesené (v kauze Gorila počas Radičovej vlády, pozn.), boli, odvolávali sme pani Bubeníkovú na základe toho...

Počas Radičovej vlády došlo k odvolaniu šéfky Fondu národného majetku a došlo tiež k vzneseniu prvých obvinení v súvislosti s kauzou Gorila. Vznesené obvinenie bolo 15. marca 2012. Vláda Ivety Radičovej úradovala do 3. apríla 2012. Výrok preto hodnotíme ako pravdivý. Kauza Gorila bola spustená preniknutím tajného spisu SIS na verejnosť v decembri 2011. Spis hovorí o ovplyvňovaní politiky finančnou skupinou a obsahuje prepis odpočutých rozhovorov medzi politickými lídrami a šéfom investičnej skupiny Penta. V januári 2012 bola pre podozrenia zo spisu odvolaná šéfka Fondu národného majetku (FNM) - Anna Bubeníková. Podľa spisu mala údajne prijať miliónové provízie za privatizáciu v prospech finančnej skupiny Penta. Vláda ju odvolala na návrh ministra hospodárstva Juraja Miškova hlasmi ministrov za SaS, KDH, Most-Híd, za bola aj premiérka Iveta Radičová. Ešte za Radičovej vlády bol prvým obvineným v kauze Gorila bývalý minister hospodárstva Pavol Rusko, v súvislosti s privatizáciou Paroplynového cyklu . Dátum zverejnenia analýzy: 18.04.2016 Naspäť Nahlásiť chybu

odvolaniu
prvých
Gorila
odvolaná
prijať
obvineným
Paroplynového cyklu


Zákon o štátnom jazyku bol vyhlásený aj medzinárodne za zákon, ktorý zodpovedá medzinárodným pravidlám, tak nehovorte.

V expertnom posudku vypracovanom pre vysokého komisára pre národnostné menšiny pri Organizácii pre bezpečnosť a spoluprácu v Európe Knuta Vollebaeka, zverejnenom slovenským ministerstvom zahraničných vecí je ( podľa The Economist ) uvedené, že zákon sám o sebe neporušuje medzinárodné právo. Niečo iné sa však píše v stanovisku (.pdf) k Zákonu o štátnom jazyku Slovenskej republiky prijaté Benátskou komisiou na 84. plenárnom zasadnutí v Benátkach v októbri 2010 je mimo iného uvedené: "Benátska komisia ďalej považuje niektoré ustanovenia zákona o štátnom jazyku za nezlučiteľné s medzinárodnými záväzkami , ku ktorým Slovenská republika pristúpila, a preto by mali byť prehodnotené."

podľa The Economist
stanovisku


Od roku 2004 Slovensko rástlo najrýchlejšie z Európskej únie. Spomedzi všetkých 27 krajín.

Výrok Ivana Štefanca je pravdivý. Podľa štatistiky Eurostatu bol priemerný hospodársky rast Slovenska z rokov 2004 - 2011 najvyšší spomedzi všetkých krajín EÚ.

Eurostatu


Kúpele (v Bojniciach, pozn.) (...) ak by im bolo umožnené zrealizovať svoje rozvojové plány, dokázali by aj bez dotácií zamestnať až 1200 ľudí z regiónu.

Renáta Kaščáková uvedené tvrdila na svojom blogu z marca 2017. Podobné odhady (tisíc alebo minimálne tisíc pracovných miest) uvádzal aj riaditeľ kúpeľov v Bojniciach Slavomír Eliáš. Keďže sa však jedná o predbežné plány, ktoré okrem riaditeľa exaktne nepotvrdzujú napríklad štúdie odborníkov, hodnotíme výrok ako neoveriteľný.

tvrdila
objavila
Hospodárske noviny
Quo vadis horná Nitra
2:43


Situácia bola taká v predchádzajúcom období, že opozícia nebola schopná ani postaviť tieňového premiéra.

Čížov spoludiskutujúci Martin Poliačik v relácii TA3 V politike zo dňa 1. mája 2016 sám odpovedá na argument Miroslava Číža: "Nebolo možné z bývalej opozície jednoznačne postaviť kandidáta na budúceho premiéra." (43:00) Poliačik vníma ako hlavnú prekážku komplikované čítanie politickej mapy opozície pred parlamentnými voľbami v roku 2016. Výrok Miroslava Číža preto hodnotíme ako pravdivý. Dátum zverejnenia analýzy: 02.05.2016 Naspäť Nahlásiť chybu

odpovedá


Sú tu dlhé roky na stole analýzy, ktoré hovoria, že dnes zdravotné odvody fungujú ako svojho druhu daň, len sa volajú zdravotné odvody a sú s tým spojené náklady, ktoré sú zbytočné, tomu systému nijako nepomáhajú.

Podľa vyjadrenia riaditeľa IFP Martina Filka z e-mailovej komunikácie s Demagog.SK, je faktom, že zdravotné odvody fungujú ako napríklad daň zo mzdy ( payroll tax ) a odvod závisí len o výšky mzdy poistenca. Výrok preto hodnotíme ako pravdivý. Filko dodal, že v minulosti sa robili na Ministerstve financií analýzy o zrušení zdravotných odvodov, no tieto dokumenty sú interné. Dodávame, že analýzy Health Policy Institute a INEKO uvádzajú možné riziká vyplývajúce zo zrušenia zdravotných odvodov. Z danej analýzy vyplýva viac negatívnych než pozitívnych dôsledkov zrušenia zdravotných odvodov. Keďže na systém zdravotného poistenia existujú rôznorodé názory, Demagog.SK nehodnotí "zbytočnosť a nákladnosť" systému zdravotných odvodov. Nižšie uvádzame spomínané analýzy HPI a INEKO. Peter Pažitný z HPI vypracoval analýzu (.pdf, s. 7) kde porovnával návrhy reformy odvodov Richarda Sulíka a Ľudovíta Ódora. Návrh Ódora uvažuje so zrušením zdravotných odvodov a ich zakomponovaním do všeobecných daní. Ako kompenzáciu výpadku navrhuje zvýšenie dane z príjmov na 23% a zvýšenie DPH na 21%. Zdroje do poisťovní by sa dostali až cez daňové úrady. Zároveň presun financovania na spotrebu cez zvýšenie DPH (z 19% na 21%) by znamenalo, že to zasiahne aj tie skupiny obyvateľstva (dôchodcovia a nezamestnaní), ktoré dnes zdravotné poistenie neplatia. Z výsledku vyplýva, že práca nebude takmer vôbec zaťažená a bremeno sa presunie na zisky firiem a živnostníkov a samozrejme spotrebu. Týmto by sa progresívny charakter financovania zdravotníctva premenil skôr na regresívny - relatívne viac by zaťažil chudobných ako bohatých. Z analýzy vyplýva aj pochybnosť o dlhodobej finančnej udržateľnosti zdravotníctva. Riešenie vidí v zavedení nominálneho poistného, ktoré v súčasnosti funguje napríklad v Holandsku. Zavedenie tohto poistného by malo distribučné dopady a bolo by regresívnejšou formou financovania v porovnaní so súčasným stavom. Ďalšiu analýzu vypracoval P. Goliaš z INEKO. Kapitola 2.3 (str. 30-32) sa venuje financovaniu zdravotníctva z daní a teda konkrétne zrušeniu zdravotných odvodov a financovania zdravotníctva z daní. " Financovanie zdravotníctva z daní by na jednej strane znížilo zdanenie práce, obmedzilo únik pred platením odvodov a znížilo administratívnu záťaž pri platení odvodov. S výnimkou prvého faktora (zdanenie práce, pozn.) však možno všetky tieto efekty do veľkej miery dosiahnuť aj bez zrušenia zdravotných odvodov (napr. harmonizáciou daňových a odvodových vymeriavacích základov, posilnením kompetencií zdravotných poisťovní pri výbere a vymáhaní nedoplatkov, zlepšením komunikácie poisťovní s Daňovým úradom, posilnení jednotných kontaktných miest, aktívnejším prístupom poisťovní k neplatičom, elektronizáciou komunikácie s platiteľmi, atď.). Na druhej strane by financovanie z daní znemožnilo zavedenie súťaže medzi poisťovňami na strane príjmov a súčasne by sa významne zvýšilo riziko politických zásahov pri riadení finančných tokov medzi štátom a zdravotnými poisťovňami. Súťaž medzi poisťovňami pritom považujeme za kľúčový predpoklad pre efektívne fungovanie zdravotníctva. Zrušenie zdravotných odvodov a financovanie zdravotníctva z daní preto neodporúčame realizovať . " Dátum zverejnenia analýzy: 13.10.2014 Naspäť Nahlásiť chybu

payroll tax
analýzu
analýzu


Klesol aj počet dlhodobo nezamestnaných - o 38 tisíc za minulý rok.

Minister práce, sociálnych vecí a rodiny Ján Richter v relácii TA3 uviedol, že z evidencie nezamestnaných ubudlo 32 tisíc dlhodobo nezamestnaných, čo si protirečí s číslom 38 tisíc.

Ústredia práce, sociálnych vecí a rodiny


...žiaľ musím povedať, že na realizáciu tohto projektu som potom nenašiel podporu vo vtedajšej koalícii, HZDS nechcelo podporiť určité zmeny, takže sa to bohužiaľ nepodarilo.

Minister kultúry Marek Maďarič 15. apríla 2009 po rokovaní vlády potvrdil agentúre SITA informáciu, že projekt spoločného mediálneho komplexu za takmer 150 miliónov eur, je zastavený. Mediálny komplex mal pomôcť stabilizovať ekonomickú situáciu verejnoprávnych médií. Dôvodom zastavenia projektu mal byť podľa ministra odmietavý postoj HZDS a tiež finančná kríza. Strana Vladimíra Mečiara už 29. októbra 2007 prišla s v yhlásením , že strana nesúhlasí so stavbou nového verejnoprávneho komplexu pri novostavbe Slovenského národného divadla. "Veľkosť zastavanej plochy (v navrhovanom areáli, pozn. red.) nevytvára podmienky na presťahovanie písomných, obrazových a zvukových archívov ako aj umiestnenie prenosovej techniky, skladov kostýmov, nábytku a rekvizít. Z STV sa tak môže stať len vysielacia televízia, keďže nebude mať k dispozícií veľké štúdiá pre dramatickú tvorbu." píše sa vo vyhlásení.

potvrdil v yhlásením


Lisabonská stratégia hovorila o tom, že v roku 2010 bude Európa regiónom s najrozvinutejšou znalostnou ekonomikou na svete.

J. Kollár správne uvádza, že Lisabonská stratégia mala za cieľ vytvoriť do roku 2010 z Európy región s najrozvinutejšou znalostnou ekonomikou na svete.

Lisabonská stratégia bola prijatá na zasadnutí Európskej rady 23. a 24. marca v roku 2000. Lídri EÚ sa dohodli, že Európa bude do roku 2010 najkonkurencieschopnejšiu a najdynamickejšiu poznatkovo orientovanú ekonomiku sveta, schopnú trvalo udržateľného rastu s väčším množstvom pracovných miest a väčšou sociálnou kohéziou.

Na stránkach Európskeho parlamentu sa uvádza :

"At the Lisbon European Council on 23 and 24 March 2000, the Heads of State or Government resolved to make Europe’s economy the most competitive knowledge in the world , working on increasing jobs and on economic growth until 2010."

Lisabonská stratégia
uvádza


Vyšetrovali aj podozrenia a korupciu na tých najvyšších miestach a samozrejme sa dopracovali k tomu, že tu máme vyše 40 ľudí, ktorí sú už odsúdení, máme tu ďalšiu asi stovku, ktorí sú obvinení atď.

Aktuálny zoznam Denníka N z augusta 2023 zahŕňa 42 odsúdených , ktorí sú prepojení so stranou Smer-SD aj so stranou Hlas-SD. Trest za korupciu si z nich odpykáva napríklad bývalý šéf kontrarozviedky, Peter Gašparovič, či bývalý špeciálny prokurátor Dušan Kováčik. Okrem právoplatne odsúdených Denník N tiež informoval o 130 menách, ktoré boli v korupčných škandáloch zapojené a stále čakajú na rozhodnutie súdu. Medzi obvinenými boli aj Robert Fico a Robert Kaliňák.

42 odsúdených


Pretože napríklad SPD v Nemecku tiež nesúhlasí s vládnou koalíciou, ale od začiatku povedala, že Euroval považuje za potrebný a nepodmieňovala to ničím.

V súvislosti so schvaľovaním eurovalu, sa člen opozičnej SPD Carsten Schneider vyjadril : "v zásade sme ochotní prevziať zodpovednosť." Podpora SPD však nebola celkom bez podmienok od začiatku. Schneider zdôraznil, že súhlas SPD vláda získa výmenou za ústupky, ktorými by bolo vyhradené právo pre súhlas akejkoľvek ďalšej finančnej pomoci a tiež úprava participácie súkromných veriteľov na finančnej pomoci.

vyjadril
TREND
Na telo z 10. októbra 2011
nternational Financial Centre Review


Vláda Ivety Radičovej tu bola rok a pol.

Vláda Ivety Radičovej trvala od 9.7.2010 do 4.4. 2012. Jedná sa o jeden rok, osem mesiacov a 27 dní. Výrok oznaačujeme za nepravdivý, nakoľko sa Ľudovít Kaník nižším časovým údajom snaží o vylepšenie svojej argumentácie.

trvala


Tento výrok je pravdivý, potvrdené zo spočítania menného zoznamu poslancov klubu SMER-SD zo stránky Národnej Rady Slovenskej Republiky. V 6. volebnom období je strana SMER-SD ako jediná vládnuca strana, zastúpená 83 poslancami.

Národnej Rady Slovenskej Republiky.


Takisto treba zvážiť či sa máme jednostranne orientovať len na EÚ. Bohužiaľ, je paradoxné, že vždy keď je vo vláde KDH, ktoré má svojho otca, predsedu rusko-slovenskej spoločnosti, rusofila pána Čarnogurského, tak vždy uniká od Ruska. Je tu otázka napr. riešenia širokorozchodnej, ktorú neviem či táto vláda pokračuje. 3,32 mld. na jej dobudovanie a ten úžasný ekonomický profit 6 mld. ton prepravovať, pričom pri 40 mil. už by sme boli ziskoví.

Podľa agentúry SITA (16 augusta 2011) by predĺženie širokorozchodnej trate z východu Slovenska do Viedne o 450 kilometrov stálo približne 6,3 mld. euro , ďalších 240 mil. eur by bolo potrebných na výstavbu terminálov. Podľa analýzy Ministerstva dopravy z roku 2008 by celkové náklady boli na úrovni približne 4,06 mld. euro.

Železniční úsek

smer východ - západ (mld. ton ročne)

smer západ východ (mld. ton ročne)

2015

2020

2025

2015

2020

2025

Košice - Bratislava

13

15,1

17,5

3,5

4,7

5,5

Bratislava - Viedeň

11,4

13

15

3,3

4,4

5,3

SITA
analýzy Ministerstva dopravy


Tento rok sme preinvestovali 2,4 milióna eur (pozn. na opravy materských škôl).

Podľa vyjadrení hovorkyne mesta a správy TASR mesto Prešov v tomto roku na rekonštrukciu škôlok dalo 4,5 milióna eur. Mesto Prešov predajom pozemkov Národnej dialničnej spoločnosti získalo isté finančné prostriedky, z ktorých plánovalo 3,7 milióna eur venovať na opravu materských a základných škôl. Nakoľko je táto suma kumulovaná za základné a materské školy, a rovnako nie je možné overiť, koľko prostriedkov sa skutočne minulo, hodnotíme výrok ako neoveriteľný. Správa TASR z 18. augusta 2014 informovala o tom, že " Mesto Prešov má v tohtoročnom rozpočte vyhradených viac ako 4,5 milióna eur na opravy materských škôl " Hovorkyňa mesta Prešov Veronika Kmetóny Gazdová ďalej pre TASR uviedla, že " Na rekonštrukčné práce objektu MŠ Haburská sú použité finančné prostriedky v dvoch etapách, celková investícia je 400.000 eur. Táto materská škola však nie je jedinou, ktorá dostane tento rok nový šat. Práce koncom augusta finalizujú aj na MŠ Jurkovičovej, v rámci ktorej sú zazmluvnené stavebné práce vo výške 478 200 eur. Rekonštrukcia vo viacerých etapách v objeme 364 000 eur sa vykonávala aj na MŠ Mirka Nešpora, no v zozname škôlok, na ktorých prebiehali alebo sa budú v tomto roku realizovať rôzne investičné akcie, sú aj MŠ Čergovská, Bratislavská, F. Kráľa, A. Prídavku, Bajkalská, Sabinovská, Hviezdoslavova, Volgogradská, Čs. armády, Budovateľská, Važecká, Sládkovičova, Solivarská a Mukačevská. Mesto tieto opravy realizuje väčšinou z vlastného rozpočtu." O hodnote 4,5 milióna eur opätovne informovala TASR 25. septembra 2014, kde sa hovorkyňa mesta vyjadrila nasledovne: " Mesto Prešov dalo v tomto roku na rekonštrukciu škôlok najviac financií na Slovensku, 4,5 milióna eur. " V rozpočte (.pdf, str. 76-78) mesta na rok 2014 nebola stanovená celková hodnota kapitálových výdavkov určených pre MŠ. V súčte boli plánované vo výške iba 300 000 eur, čo je iba malá časť z hodnoty, ktorú spomína Turčanová. Z rozpočtu sa nám teda nepodarilo vyčítať reálnu hodnotu plánovaných investícií do MŠ v meste Prešov. TASR ďalej informovala o predaji pozemkov mestom Prešov Národnej diaľničnej spoločnosti v celkovej hodnote 8,1 milióna eur. Z tejto sumy bolo plánované venovať na základné a materské školy spolu 3,7 milióna eur. Nie je však jasné, koľko z tejto sumy pôjde len na materské školy. Dátum zverejnenia analýzy: 04.11.2014 Naspäť Nahlásiť chybu

TASR TASR rozpočte TASR


Keď hovoríte o notárovi, no tak bol to dlhoročný napríklad predseda notárskej komory, áno, pán doktor Duriš.

JUDr. Miroslav Duriš sa stal predsedom notárskej komory 1.marca 2008. Informovala o tom agentúra TASR. Momentálne je prezidentom JUDr. Karol Kovács, ktorý Duriša navrhol ako kandidáta na ústavného sudcu.

Miroslav Duriš
Momentálne
navrhol


Zjavne medzinárodná farmaceutická spoločnosť Pfizer prinútila svojho bývalého zamestnanca, aby jej vydal do niekoľkých hodín povolenie, na ktoré normálne by potrebovali sto dní.

To, či spoločnosť Pfizer prinútila Uhliarika, aby jej vydal povolenie do niekoľkých hodín je neoveriteľné.


Nepoznám krajinu v Európe, nepoznám, kde by nefungoval daňový systém. Bohužiaľ Slovensko takáto krajina je.

Nepodarilo sa nám nájsť informácie o daňových systémoch iných štátov EU. Výrok hodnotíme ako neoveriteľný.


SMER po vstupe do vlády: zastavil výpredaj lukratívnych zariadení

Vláda R. Fica zastavila predovšetkým predaj viacerých strategických podnikov a niektorých zariadení. Svoj predvolebný sľub o zastavení privatizácie, predaji štátneho majetku počas svojej vlády viacmenej naplnila.

príklad
INEKO hodnotilo


...my máme program sociálnej pomoci, za ktorú som aj stíhaný, za ktorú som paradoxne stíhaný, za pomoc chudobným rodinám

Marián Kotleba nie je trestne stíhaný za samotnú finančnú pomoc rodinám v núdzi. Je obžalovaný z trestného činu prejavovania sympatii k hnutiam smerujúcim k potláčaniu základných a práv a slobôd v súvislosti so šekmi pre tieto rodiny v sume 1488 eur. Jeho tvrdenie preto hodnotíme ako nepravdivé. Hlavné pojednávanie sa začalo 29. januára, teda štyri dni pred vysielaním relácie. Číslo 1 488 je dlhodobo považované za súčasť nacistickej symboliky. Po vznesení obžaloby význam spojenia čísel vysvetlila hovorkyňa Úradu špeciálnej prokurátury Jana Tökölyová. Číslo 14 odkazuje na štrnásť slov amerického pravicového teroristu Davida Lanea: „We must secure the existence of our people and a future for white children” (Musíme zabezpečiť existenciu našich ľudí a budúcnosť pre naše biele deti) . Číslo 88 odkazuje na písmeno H ôsme v abecede. Skratka HH predstavuje skrátený tvar nacistického pozdravu „Heil Hitler“ . Tri šeky v tejto hodnote odovzdal Kotleba v marci 2017.

obžalovaný začalo vysvetlila odovzdal


...tá zmluva (k projektu komunikačnej siete, o ktorom hovoril Špirko, pozn) bola podpísaná ministrom Kaliňákom, ale celý tento projekt bol dokončený v roku 2010 ku koncu roka, 11 a 12, kedy bol minister pán Lipšic a celý tento projekt bol vyplatený za obdobie 2010, 2011, 2012.

Výrok hovorí o projekte dodávania sieťových prvkov a súvisiacich IT služieb za 15,2 milóna eur na ministerstve vnútra v roku 2010. Na základe výberového konania sa víťazom stala firma Tempest a.s. Ministerstvo vnútra pôvodne odmietlo zmluvu zverejniť s odôvodnením, že zmluvu skartovali , keďže uplynula päťročná lehota uchovávania dokladov. Po nástupe novej ministerky Denisy Sakovej bol zverejnený druhý zachovaný originál zmluvy . Zmluva medzi ministerstvom vnútra a firmou Tempest a.s. bola podpísaná 17. marca 2010 Robertom Kaliňákom. V júni 2010 sa uskutočnili parlamentné voľby po ktorých sa novým ministrom vnútra stal Daniel Lipšic. Zmluva nadobudla platnosť a účinnosť dňom jej podpisu (17. marca 2010). Tempest a.s. sa vyjadril, že čerpanie rámcovej dohody bolo rozložené do rokov 2010-2012. " Realizácia všetkých fáz projektu prebehla v zmysle podmienok uvedených v Rámcovej dohode a v príslušných čiastkových zmluvách, " uviedla firma. Výrok ministerky Sakovej sa zhoduje s vyjadrením firmy Forest a.s. Nakoľko však nie sú zverejnené faktúry, ktoré by vyplatenie projektu potvrdili, hodnotíme výrok ako neoveriteľný.

projekte skartovali zmluvy ministrom rozložené


Robili sme napr. konkurz ešte za môjho pôsobenia na krajského riaditeľa policajného zboru v Nitre a bol to konkurz, bolo to výberové konanie, pri ktorom sedelo vedenie ministerstva, vedenie policajného zboru, dokonca odborári. Spĺňal všetky kvalifikácia a dodnes nie je vymenovaný.

Niekdajší šéf Krajského riaditeľstva Polície v Nitre odišiel do civilu 31. decembra 2019. Denisa Saková bola ministerkou vnútra do 20. marca 2020. Výberové konanie sa teda muselo v posledných mesiacoch jej ministrovania. V registri výberových konaní dohľadateľné nie je. Konkurz, ktorý Saková opisovala, však pre portál Demagóg.SK potvrdil rezort vnútra v odpovedi z 18. júna. Tvrdenie preto hodnotíme ako pravdivé.

odišiel bola registri


A dnes? Dnes sme v situácii, že sa pozeráme na chrbát Čechom, možme ich chytať tak za chvost, pretože majú o dva stupne vyšší rating.

Momentálne ratingy štátnych dlhopisov Ceska a Slovenska podla troch najrenomovanejších agentúr:

Fitch Moody's S&P


Ďalej nehovoríte pravdu, pretože súčasťou širokorozchodnej mali byť logistické centrá v Bratislave, na prístave a tak isto aj na letisku. Práve naopak, bol to projekt pre tisícky nových pracovných miest.

štúdia ani plán ešte neboli vypracované, je to iba v rovine šľubov a úvah. Ako uvádzajú Hospodárske noviny , je pravda, že Fico dal podmienku, že logistické centrum má byť na Dunaji. „Absolútnou podmienkou Slovenskej republiky v prípade výstavby širokorozchodnej železnice je vybudovanie bratislavského prístavu na Dunaji ako logistického centra pre lodnú dopravu.“ Na rokovaní Výboru Národnej rady SR pre európske záležitosti to vyhlásil predseda vlády SR Robert Fico.

Hospodárske noviny


Nie je to pravda. Zobral (nominant Smer-u, pozn.), ale nezobral v takej výške ako sa tam uvádza, ktoré uvádzal časopis Trend.

V médiách sa spomína iba meno Jána Podhorského (nominanta SDKÚ-DS), Ivana Zicha a Martina Borovského ako nominantov SaS. Mená nominantov Smeru a ani informáciu koľko malo byť ich odstupné sa nám nepodarilo nájsť.

médiách


Vláda Roberta Fica v druhom polroku 2010 nezverejnila daňové prognózy, nepripravila dokonca ani východiska štátneho rozpočtu.

Podľa základného rámca pre tvorbu rozpočtu verejnej správy ministerstva financií z mája 2008, východiská rozpočtu verejnej správy na tri roky sa predkladajú spravidla do konca marca bežného roka na rokovanie vlády. Vláda Roberta Fica nezverejnila žiadny návrh východísk rozpočtu verejnej správy na roky 2011-2013. Tento dokument sa nenachádza na stránkach Ministerstva financií , ktoré tieto dokumenty zverejňuje. Nájsť sa ich nepodarilo ani na stránke rokovania.sk , ktorá obsahuje materiály z rokovaní vlády.

Ministerstva financií

rokovania.sk

Prvá daňová prognóza v roku 2010


Nezvyšovali sa (za pravicových vlád, pozn.) ale minimálne mzdy takým tempom (ako vláda R. Fica).

Na tempo zvyšovania minimálnej mzdy sa dá pozerať buď cez nominálny nárast v čase, alebo relatívnej zmeny v čase. V oboch prípadoch platí, že v priemere je pravdou, že Ficové vlády zvyšovali mzdy vyšším tempom ako pravicové vlády.


...Európska komisia označila slovenský rozpočet na rok 2014, 2015 a 2016 za jeden z najlepších rozpočtov v Európskej únii.

Slovenské rozpočty, ktoré spomína predseda vlády, boli vo všetkých spomínaných rokoch hodnotené ako progresívne. Vyplýva to zo správ Draft budgetary plans of euro area Member States . Slovensko sa tak ocitlo medzi krajinami, ktoré hodnotila Európska komisia pozitívne s ohľadom na plnenie záväzkov. Výrok hodnotíme ako pravdivý Hodnotenie Európskej komisie rozpočtu SR na rok 2014 hovorí, že Slovensko plní rozpočtové ciele s ohľadom na Pakt stability a rastu a naša krajina taktiež podľa komisie zaznamenala určitý progres, ktorý bude smerovať k zníženiu deficitu verejných financií na úroveň 3 %. Názor Európskej komisie na slovenský rozpočet na rok 2015 bol veľmi podobný. V dokumente sa opäť spomína, že Slovensko plní ciele Paktu rastu a stability a opäť zaznamenávame progres v oblasti konsolidácie a znižovania deficitu. Žiadnu zmenu nemožno badať pri hodnotení Komisie slovenského rozpočtu na rok 2016, kde sa opäť spomínajú už spomenuté pozitíva rozpočtu, ktorý opäť dosahuje určitý progres a Slovensko je tak zaradené medzi 5 pozitívne hodnotených krajín. Premiér Fico správne uvádza, že náš rozpočet bol jedným z najlepších, na rozdiel od svojho ministra Hudáka, ktorý 15. júna 2015 označil náš rozpočet za jeden zo štyroch najlepších, čo sme vtedy museli hodnotiť ako nepravdivé, keďže bol jedným z piatich najlepších. Dátum zverejnenia analýzy: 07.12.2015 Naspäť Nahlásiť chybu

Hodnotenie Európskej komisie

dokumente

hodnotení Komisie

15. júna 2015


50 miliónov (na zdravotníkov, pozn.) sme si vyžiadali do rozpočtu ako rezervu, preto sme spriechodnili prijatie rozpočtu. Nehlasovali sme za zaňho.

Zákon o štátnom rozpočte na rok 2012 bol prijatý 7. decembra 2011. Za návrh vtedy hlasovalo z prítomných 133 poslancov 75, proti bolo 54 a 4 sa zdržali. Zákon bol prijatý aj vďaka absencii 17 poslancov z poslaneckého klubu SMER-SD, ktorí znížili kvórum, pričom žiadny z poslancov SMERu nehlasoval za. Proti prijatiu rozpočtu hlasovali všetci prítomní poslanci SMER-SD, SNS a nezaradení poslanci Ďurkovský, Pučík a Belousovová. SMER-SD umožnil prijatie štátneho rozpočtu, pod podmienkou zaradenia rezervy spomínaných 50 miliónov , ktorá mala byť použitá na zvýšené platy lekárov a sestier.

prijatý
absencii
umožnil
50 miliónov


Tá posledná voľba, pána Čentéša bola uznaná ústavným súdom za platnú.

Podobný výrok sme overovali v minulosti už viackrát ( O 5 minút 12 - 13. januára 2013; O 5 minút 12 - 20. januára 2013; O 5 minút 12 - 17. februára 2013; O 5 minút 12 - 24. februára 2013).

O 5 minút 12
O 5 minút 12
O 5 minút 12
O 5 minút 12
Rozhodnutie
SME


My vieme spolupracovať aj s koalíciou, dokonca vieme podporiť aj mnohé jej návrhy, za čo zasa zo Smeru sme kritizovaní, ale opäť ak tam vidíme, že napríklad zdravotná reforma prinesie druhé najnižšie lieky v Európskej únii, no tak prečo by sme to nepodporili, keď je to na podporu.

Vládny návrh zákona o liekoch a zdravotníckych pomôckach a o zmene a doplnení niektorých zákonov schválil parlament 13. septembra 2011. Za návrh hlasovalo 83 poslancov, medzi ktorými boli aj siedmy poslanci z klubu SNS.

hlasovalo podporilo


My zmluvu s Ukrajinou nemáme žiadnu. Ona s nami takisto. Vzájomne nikdy takáto pomoc nefungovala.

Kontext výroku Roberta Kaliňáka naznačuje, že zrejme narážal na absenciu zmluvy alebo spolupráce v obrannej oblasti. Ministerstvo obrany SR uzavrelo v roku 2011 zmluvu s Ministerstvom obrany Ukrajiny o spolupráci vo vojenskej oblasti. Výrok preto hodnotíme ako nepravdivý.

Spolupráca medzi Ukrajinou a Slovenskom vo vojenskej oblasti pred vypuknutím ruskej invázie zahŕňala napríklad účasť Ozbrojených síl SR na medzinárodnom vojenskom cvičení Joint Endeavour 2021 a Rapid Trident 2021 na území Ukrajiny. Ďalej oficiálne návštevy delegácií OS SR, školenia v rámci kapacít Akadémie ozbrojených síl gen. M. R. Štefánika v Liptovskom Mikuláši, ako aj pomoc pri rozvoji spôsobilostí ozbrojených síl a poskytovanie výcvikových zariadení.

Slovensko má okrem tejto zmluvy uzavreté aj zmluvy o spolupráci s Ukrajinou v mnohých ďalších oblastiach, ktoré možno nájsť na stránkach Veľvyslanectva Ukrajiny v Slovenskej republike.

uzavrelo zahŕňala stránkach


Minister zahraničných vecí (Miroslav Lajčák, pozn.) svoju demisiu stiahol. Oficiálne listom ju stiahol (...).

Miroslav Lajčák informoval prezidenta Andreja Kisku o stiahnutí svojej demisie listom doručeným 7. decembra 2018. Výrok hodnotíme ako pravdivý.

demisiu rozhodnutie


...keď som bol riaditeľ Joj, nebola vo vlastníctve J and T.

Milan Kňažko nebol generálnym riaditeľom TV JOJ v čase keď bola transakcia resp. predaj TV JOJ do rúk J&T Media Enterprise, a. s. definitívne potvrdená. Výrok hodnotíme ako pravdivý. Milan Kňažko bol generálnym riaditeľom TV JOJ od 28. januára 2003 do 28. februára 2007. Stalo sa tak po dohode s novými majiteľmi TV JOJ (J&T). O možnom odchode Milana Kňažka z pozície generálneho riaditeľa TV JOJ písal denník SME už 19. januára 2003 Na zozname vlastníkov slovenských médií figuruje ako jeden z vlastníkov TV JOJ aj J&T Media Enterprise, a. s. už v roku 2005, zo zápisu v obchodnom registri je jasné, že spoločnosť vznikla až k 11. januáru 2007, teda pár dní pred podpisom zmluvy. K predaju TV JOJ došlo podpisom zmluvy ešte 15. januára 2007, na základe ktorej sa stala 100%-tným vlastníkom televízie spoločnosť J&T Media Enterprise, a. s. Takúto transakciu však musel potvrdiť Protimonopolný úrad SR a Rada pre vysielanie a retransmisiu (RVR). RVR schválila predaj TV JOJ 20. februára 2007. Rozhodovať mal ešte Protimonopolný úrad SR. Novým riaditeľom TV JOJ sa stal Richard Flimel 2. mája 2007 potom ako Protimonopolný úrad potvrdil zmenu majiteľa, ktorá nastala už v januári. V tom čase už Milan Kňažko viac ako dva mesiace nebol riaditeľom TV JOJ. Dátum zverejnenia analýzy: 15.02.2014 Naspäť Nahlásiť chybu

riaditeľom SME zozname zápisu predaju schválila potvrdil


Aj teraz Standard & Poor’s nám nechal o dva stupne vyšší rating ako ostatné a síce výhľad išiel zo stabilné na negatívny, ale kvôli externému prostrediu.

Agentúra Standard & Poor's zmenila 25. apríla 2025 Slovensku výhľad zo stabilného na negatívny. V odôvodnení ratingová agentúra uviedla , že tak spravila najmä kvôli nepredvídateľnému vývoju globálneho obchodu. Naviazanosť slovenskej ekonomiky na automobilový priemysel robí podľa agentúry Slovensko zraniteľné voči globálnemu obchodnému napätiu v kontexte nepredvídateľnej obchodnej politiky USA, kde Slovensko vyváža automobily a ich komponenty.

Slovenská republika aktuálne spolupracuje s troma ratingovými agentúrami: Standard and Poor's, Moody's a Fitch Ratings. Úverový rating Slovenska v súčasnosti uvádzajú na nasledujúcich úrovniach: Standard and Poor's A+, negatívny výhľad; Moody's A3, stabilný výhľad; Fitch Ratings A-, stabilný výhľad. Rozdiel medzi hodnoteniami je jeden stupeň v prípade agentúry Fitch Ratings a dva stupne v prípade agentúry Moody's .

Ratingové agentúry porovnávajú rôzne subjekty vrátane štátov podľa toho, aká je pri nich pravdepodobnosť splatenia záväzkov v súlade s podmienkami pri vydaní úverov. Úverové hodnotenia vyjadrujú riziko v porovnaní s ostatnými subjektmi.

Jednotlivé agentúry hodnotia subjekty podľa rozdielnych kritérií alebo dávajú rovnakým kritériám odlišnú váhu. Napríklad agentúra Moody's znížila 13. decembra 2024 Slovensku rating z A2 na A3. Pri hodnotení sa agentúra zamerala na faktory ako inštitucionálne zmeny, politické napätie v krajine a zmeny v médiách či justícii. Hodnotenie agentúra znížila aj kvôli nejasnej implementácii opatrení, medzi ktoré patrí aj zavedenie transakčnej dane.

Naopak agentúra Standard & Poor's sa pri odôvodnení zmeny výhľadu zo stabilného na negatívny odvolala skôr na externé faktory, akými je napríklad nestabilné globálne obchodné prostredie. Za pozitívne faktory slovenskej ekonomiky agentúra považuje členstvo v EÚ a v eurozóne, ktoré zaručujú stabilitu meny a prístup k zahraničnej podpore, očakávaný rast ekonomiky v dôsledku investícií z Plánu obnovy a prebiehajúcu konsolidáciu, ktorá by mala znížiť deficit verejných financií.

Agentúra Fitch dala Slovensku známku A, ktorá vyjadruje očakávanie nízkej pravdepodobnosti zlyhania. Vyššie nad ňou sú známky AA a AAA. Podobne ako Standard & Poor's považuje agentúra Fitch za silné stránky Slovenska členstvo v EÚ a eurozóne, stály príjem kapitálu z fondov EÚ, konkurencieschopný exportný sektor a stabilné zahraničné investície. Pomyselné body z hodnotenia Slovensku strhli za zhoršujúcu sa fiškálna situáciu, problémy v raste ekonomiky spojené s pomerne vysokou závislosťou od automobilového priemyslu, veľkou expozíciou voči Nemecku, závislosťou na ruských energetických zdrojoch, či vyšším čistým zahraničným dlhom v porovnaní s krajinami s podobným ratingom.

zmenila
uviedla
robí
vyváža
spolupracuje
Standard and Poor's
Moody's
Fitch Ratings
hodnoteniami
jeden stupeň
Moody's
porovnávajú
vyjadrujú
agentúra
zamerala
znížila
odvolala
nestabilné
považuje
investícií
dala
považuje
strhli
spojené


Dnes Slovnaft na tom profite, v tom rozdiele medzi ropou Brent a Ural zarába zhruba 100 000 000 mesačne, ak by mal tú výnimku v tridsiatich šiestich mesiacoch by to bolo 3,6 miliardy EUR, 8 mesiacov môže vyvážať, čiže 26 mesiacov je vo vzduchu, z tých dvadsiatich šiestich mesiacov 10 mesiacov môže vyvážať na polovičný výkon, tzn. 500 000 000 je v lufte a ďalších 1,8 miliardy tých zvyšných 18 mesiacov. Čiže Richard Sulík spôsobil štátu škodu 2,3 miliardy EUR, zhruba ak by tie ceny boli také počas troch rokov.

Gyimesi vytvára dojem, že ak by Slovensko vyjednalo výnimku embarga ruskej ropy Európskej únie, mohol by Slovnaft počas 36 mesiacov naďalej zarábať na rozdiele ceny ropy Brent a Ural. Výnimka na dovoz ropy ropovodom Družba pre Slovensko, Maďarsko, Česko a Bulharsko je však časovo neobmedzená, problém spočíva v obmedzení exportu. Slovnaft dnes predáva 60 percent svojej produkcie na slovenský a český trh, podľa aktuálnych výnimiek v tom môže pokračovať ešte 18 mesiacov. Zvyšných 40 percent produkcie smeruje do krajín mimo Slovenska a Českej republiky, pre ktoré začne o 8 mesiacov platiť embargo. Výnimka na dovoz ropy by teda neviedla k zisku Slovnaftu 2,3 miliardy eur, výrok hodnotíme ako zavádzajúci. Jednanie na summite EÚ viedol Eduard Heger, nie Richard Sulík.

Slovnaft momentálne profituje vďaka dovozu ruskej ropy Urals, ktorá sa po začiatku vojny na Ukrajine predáva výrazne lacnejšie, ako ropa Brent. Kým pred vojnou bola ropa Urals v porovnaní so zmesou Brent lacnejšia o dva doláre na barel, v súčasnosti je to okolo 35 dolárov. Minister financií Igor Matovič uviedol , že Slovnaft na rozdiele zarába približne 100-tisíc eur mesačne, čo chcel využiť pri návrhu dane.

Spracovanú ruskú ropu a ropné produkty môže Slovnaft vyvážať na zahraničné trhy iba do februára 2023. Výnimku tvorí Česká republika, do ktorej môže exportovať ropné produkty až do konca roka 2023.

Od januára 2024 tak môže dodávať ropu a ropné produkty dovezené z územia Ruska iba na slovenský trh.

Táto skutočnosť ovplyvňuje výrobné a exportné kapacity Slovnaftu. Dodávky na slovenský a český trh tvoria 60 % produkcie slovenskej rafinérie, preto po februári 2023 klesne jeho odbyt o 40 %.

Za výslednú podobu dohody o embargu na ruskú ropu navyše nie je zodpovedný Richard Sulík. Rozhodnutie totiž padlo počas samitu lídrov členských krajín Európskej únie, na ktorom Slovensko zastupoval premiér Heger. Po samite nasledovala mediálna výmena medzi Sulíkom a Hegerom.

Premiér v tomto prípade nadväzoval na rokovania rezortných ministrov. Ministerstvo hospodárstva pôvodne presadzovalo trojročné prechodné obdobie. Konečná vyrokovaná výnimka teda záležala na dohode premiéra s lídrami ostatných európskych krajín. „Všetky krajiny jasne deklarovali a rozhodli, že po ôsmich mesiacoch nechcú produkty z ruskej ropy. Darmo by som vyrokoval výnimku aj na 50 rokov, keď všetky krajiny nechcú produkty z ropy,“ vyjadril sa Heger.

predáva
bola
uviedol
vyvážať
tvoria
padlo
mediálna výmena
nadväzoval
presadzovalo
vyjadril


Vydržte. Mali ste 330 miliárd korún z privatizácie strategických majetkov, boli ste v čase hospodárskeho rastu, odovzdávali ste nám vládu s takou istou nezamestnanosťou, ako my máme teraz v čase brutálnej, ale brutálnej svetovej hospodárskej krízy.

Celkový objem príjmov ŠR z privatizácie vzhľadom na nejasné obdobie, ktoré mal Robert Fico na mysli, sa nám nepodarilo vyhľadať.


Aj minulé vlády, v ktorých ja som mal tú možnosť pôsobiť, sme zaviedli takéto dane pre napr. regulované podnikateľské subjekty, zdanili sme banky, ktoré mali výrazný zisk.

Druhá Ficova vláda, v ktorej pôsobil aj Peter Pellegrini, zaviedla v roku 2012 osobitný odvod pre firmy pôsobiace v regulovaných odvetviach, ktorý platí dodnes.

Osobitný bankový odvod však zaviedla vláda Ivety Radičovej ešte v roku 2011. Podľa pôvodného návrhu sa mal znižovať a postupne zaniknúť . Pellegriniho vláda ho v roku 2019 zvýšila z 0,2% na 0,4%, nakoniec ho úplne zrušila Matovičova vláda.

Keďže bankový odvod zaviedla Radičovej vláda, nie vláda Smeru, výrok hodnotíme ako nepravdivý.

pôsobil zaviedla platí zaviedla zaniknúť zvýšila zrušila


Kňažko má momentálne 69 rokov a porovnáva svoj vek s vekom Reagana v čase jeho kandidatúry. V oboch prípadoch kandidáti boli takmer 70-roční. V prípade svojej druhej kandidatúry v roku 1984 mal Reagan dokonca až 73 rokov. Výrok hodnotíme ako pravdivý.

Keď Reagan oznámil kandidatúru na prezidenta USA, mal 68 rokov (rok 1979) . V roku 1980, počas kandidatúry mal 69 rokov. Keď ho zvolili (november 1980), mal 69 (narodil sa vo februári 1911). Reagan kandidoval aj o 4 roky neskôr, už ako 73 ročný a v tomto veku aj začal po znovuzvolení aj druhý mandát.

Ešte predtým raz kandidoval neúspešne - v roku 1 976 nezískal nomináciu od Republikánov . Keď zvažoval kandidatúru prvýkrát, mal 57 rokov. Milan Kňažko uvádza výrok v kontexte jeho veku ako kandidáta na prezidenta SR.

Kňažko
mal 68 rokov (rok 1979)
976 nezískal nomináciu od Republikánov


Začiatkom tohto týždňa sa udiali v parlamente dve veci, ktoré situáciu podľa mňa vážne skomplikovali. Prvou bolo to, že hneď v prvý deň schôdze som požiadal Národnú radu, aby zaviazala vládu k tomu, aby zrušila transformáciu ako základnú podmienku a bolo to odmietnuté. Teraz sa to nakoniec ide urobiť, čiže mohla sa prvá trauma odstrániť.

Poslanec Raši 29.11. inicioval návrh na skrátené legislatívne konanie k novele zákona o poskytovateľoch zdravotnej starostlivosti z dielne Smeru-SD. Jej prijatím by sa legislatívne zrušila transformácia nemocníc. Návrh neprešiel . Pravda , 29.november: Poslanec Smeru-SD Richard Raši neuspel s návrhom, aby si vláda osvojila a zároveň navrhla skrátené legislatívne konanie k novele zákona o poskytovateľoch zdravotnej starostlivosti z dielne Smeru-SD. Právna norma zákonom ruší transformáciu nemocníc. Pravda , 29.november: Exminister zdravotníctva Richard Raši po rokovaní výboru upozornil, že podľa jeho informácií je situácia vážna aj v niektorých nemocniciach, ktoré nespadajú pod vládou vyhlásený núdzový stav. Ako príklad spomenul Nitru a Levice. Vládu a odborárov vyzval, aby opätovne začali rokovať. Ak by podľa neho vláda hneď od začiatku lekárom garantovala zrušenie transformácie a zisku zdravotných poisťovní, mohla dohodnúť sociálny zmier aj s menším objemom zdrojov ako teraz. V memorande (.pdf ), ktoré sa stalo kompromisom po rokovaniach medzi Vládou SR a LOZ, sa rieši zastavenie transformácie nasledovne: Vláda poverí ministra zdravotníctva.. aby najneskôr do 16.12.2011 predložil na schválenie NR SR návrh novelizácie zákona 578/2004 Z.z. o poskytovateľoch zdravotnej starostlivosti v znení zmien a doplnkov, ktorým navrhne zrušenie §84 až 91 v znení prílohy č.2. Vláda zabezpečí prípadne skrátené legislatívne konanie, tak, aby návrh novely zákona.., mohol nadobudnúť účinnosť od 1.1.2012. Vláda SR sa zaväzuje nerealizovať predmetné ustanovenia zákona, teda nerealizovať zmenu štátnych organizácií poskytujúcich zdravotnú starostlivosť na akciové spoločnosti až do schválenia NR SR vyššie uvedeného návrhu v prílohe č.2. V memorande sa teda deklaruje a zaväzuje sa k tomu, čo navrhovali poslanci Smer-u už viackrát, naposledy poslanec Raši 29.11. v NR SR, a to zákonom zrušiť transformáciu nemocníc. Dátum zverejnenia analýzy: 05.12.2011 Naspäť Nahlásiť chybu

návrh neprešiel Pravda Pravda (.pdf


Zmenil sa systém kontroly potravín, ročne sa urobí viac ako 50-tisíc kontrol.

Systém kontroly potravín bol počas vlády Roberta Fica zmenený, došlo k novelizácii zákona o potravinách. Pre rok 2012, kedy v apríli nastúpila Ficova vláda, i pre rok 2014 bol počet vykonaných kontrol potravín väčší ako 50 000. V roku 2013 bol však počet vykonaných kontrol mierne pod 50 000. Výrok však hodnotíme ako pravdivý, keďže v minulom roku bolo naozaj vykonaných viac ako 50 000 potravinových kontrol.

novembru 2011

obdobie

novembra

epravo.sk

novela


...daňová disciplína, výber daní v Chorvátsku a Španielsku, je lepší ako v Fínsku a v Holandsku alebo Rakúsku.

Kažimír týmito slovami reaguje na graf poslanca za OĽaNO, Hegera, ktorý znázorňuje tzv. VAT-Gap, resp. daňovú medzeru v krajinách EÚ pre rok 2015. Ukazovateľ porovnáva koľko štát očakával na DPH a koľko reálne vyzbieral. Podľa nového výskumu zverejneného Európskou komisiou majú Holandsko, Rakúsko aj Fínsko väčšiu daňovú medzeru ako Španielsko a Chorvátsko. Kažimír opakuje Hegerove slová aby spochybnil, že údaje nemožno považovať za spoľahlivý ukazovateľ daňovej disciplíny. Údaje teda hodnotíme ako pravdivé, otázne však je, či sú vhodným indikátorom daňovej disciplíny.

.pdf .pdf .pdf (19:45-21:30).


… azylových žiadateľov, ktorých bolo za minulý rok asi 60, alebo necelých 60 (…)

Ján Figeľ sa fatálne pomýlil v tomto jednoducho dohľadateľnom ukazovateli. Stránka ministerstva vnútra eviduje štatistiky o počtu podaných žiadostí, odmietnutých alebo poskytnutých azyloch na území SR. V roku 2015, o ktorom období hovorí Figeľ, bolo podaných 330 žiadostí o azyl, pričom azyl bol poskytnutý len v 8 prípadoch. Celkovo päť osôb dostalo slovenské štátne občianstvo v roku 2015. V roku 2016, paradoxne, došlo k zníženiu počtu podaných žiadostí o viac ako polovicu, pritom azyl dostalo 164 osôb. Štátne občianstvo nikomu nebolo udelené.

ministerstva vnútra


Pripomeniem mu, že on odvolával svojho ministra, ktorý bol pod masívnym podozrením z korupcie pri nástenkovom tendri 130 dní, to boli tie jeho povestné tri minúty.

Chronológiu kauzy nástenkového tendra prináša takto portál hnonline.sk 17. máj 2007 Ministerstvo vypísalo na nástenke na prvom poschodí tender na právne, poradenské a informačné služby pri čerpaní eurofondov. 23. novembra 2008 Premiér Robert Fico vyhlásil, že je pripravený odvolať vtedajšieho ministra výstavby Mariána Janušeka (SNS), tender však predtým nechal preveriť úradom. 14. apríla 2009 Janušek pod tlakom premiéra Fica podal demisiu. Nato prijal jeho demisiu prezident Ivan Gašparovič a na post ministra vymenoval Janušekovu pravú ruku Igora Štefanova 9. marca 2010 Fico vyzval Štefanova, aby podal demisiu. NKÚ totiž zverejnil správu z kontroly , v ktorej skonštatoval, že peniaze sa míňali neefektívne. Janoušek bol odvolaný cca za 5 mesiacov, čo je viac ako 130 dní . Dátum zverejnenia analýzy: 23.05.2011 Naspäť Nahlásiť chybu

hnonline.sk


Na konci jedna jediná osoba rozhodne o tom, že či túto zmluvu (s USA, pozn.) budeme mať alebo nebudeme mať a to je pani prezidentka.

Úlohou prezidentky podľa Ústavy je ratifikovať medzinárodné zmluvy, predtým je však potrebný súhlas Národnej rady SR. Rozhodovaciu právomoc o tejto zmluve má aj vláda a parlament, Matovičov výrok preto považujeme za zavádzajúci.

Ústavy


Milan Krajniak, minister sociálnych vecí, predsa len už zverejnil konkrétne čísla, pokiaľ viem 60 000 žiadostí (o štátnu pomoc, pozn.) bolo prijatých, 38 000 spracovaných a z toho už 21 000 vyplatených.

Podľa ministra práce Milana Krajniaka evidovali úrady práce evidovali k 30. aprílu 56-tisíc žiadostí o štátnu pomoc súvisiacu s koronavírusom. 34-tisíc stihli schváliť, 21-tisíc zaplatiť. 29. marca 2020 vláda predstavila plán ekonomických opatrení s názvom „ Prvá pomoc ”. Chce ním zmierniť sociálne a ekonomické dôsledky pandémie koronavírusu. Plán počíta s miliardou eur ako s mesačnými výdavkami na udržanie pracovných miest. Ďalších 500 miliónov má do ekonomiky ísť cez záruky bankám na poskytovanie úverov. Tvrdenie Richarda Sulíka hodnotíme ako pravdivé.

Podľa
predstavila
plán
Prvá pomoc
má


.. napríklad v susednom Maďarsku, kde bombasticky ohlásili zvyšovanie platov o štvrtinu a podobne, nakoniec sa prišlo na to, že len im zobrali príplatky, že im navýšili hodiny, ktoré musia odpracovať, takže aj samotná Európska komisia potom povedala, no vlastne sa postavenie maďarského učiteľa nejak nezlepšilo...

Vyhlásenie Juraja Draxlera je ťažko overiteľné. Vo svojom vyhlásení totiž uvádza informácie ktoré sú ako časovo aj obsahovo vytrhnuté z kontextu. Výrok preto hodnotíme ako zavádzanie.

Maďarsku . pdf . pdf .pdf . pdf


Chcel by som ešte zareagovať na pána Machynu, ktorý nehovoril pravdu o cestovnom ruchu, pretože v roku 2011 aj vďaka novému systému a dotácii nárokovateľných cez zmenu zákona o podpore cestovného ruchu pribudlo na Slovensku vyše 10 tisíc zahraničných turistov.

Podpredseda parlamentu Ján Figeľ nehovorí pravdu. I keď si svojim omylom nezlepšuje argumentačnú pozíciu - práve naopak, jeho výrok hodnotíme ako nepravdivý, nakoľko v roku 2011 na slovensku pribudlo podstatne viac zahraničných turistov, než tvrdí predseda KDH.

správe Aktuálne čísel


.. graf vývoja daňovej medzery len na Slovensku za posledných desať rokov a tento Lomnický štít, ktorý tu vidíte, to vrcholí v roku 2012, práve v období totálneho kolapsu finančnej správy a od vtedy táto daňová medzera klesá..

Súčasný minister financií sa nemýli v tom, že daňová medzera na Slovensku dosiahla svoj vrchol v roku 2012 v období kolapsu finančnej správy. Od tohto roku sa daňová medzera znižuje. Okrem kolapsu prispelo k jej nárastu aj mnoho ďalších faktorov, medzi inými nadmierna daňová regulácia, zmeny v pracovnej záťaži daňových kontrolórov, či zvýšenie sadzby DPH na 20 %. Výrok hodnotíme ako pravdivý. Medzi rokmi 2000 a 2015 sa daňová medzera vyvíjala nasledovne (údaje sú v % z potenciálnej DPH): if("undefined"==typeof window.datawrapper)window.datawrapper={};window.datawrapper["2AohS"]={},window.datawrapper["2AohS"].embedDeltas={"100":358,"200":298,"300":281,"400":281,"500":281,"600":281,"700":281,"800":281,"900":281,"1000":281},window.datawrapper["2AohS"].iframe=document.getElementById("datawrapper-chart-2AohS"),window.datawrapper["2AohS"].iframe.style.height=window.datawrapper["2AohS"].embedDeltas[Math.min(1e3,Math.max(100*Math.floor(window.datawrapper["2AohS"].iframe.offsetWidth/100),100))]+"px",window.addEventListener("message",function(a){if("undefined"!=typeof a.data["datawrapper-height"])for(var b in a.data["datawrapper-height"])if("2AohS"==b)window.datawrapper["2AohS"].iframe.style.height=a.data["datawrapper-height"][b]+"px"}); Daňová medzera sa definuje ako rozdiel medzi skutočne zaplatenou daňou a daňou, ktorá mala byť zaplatená, ak by všetci jednotlivci a podniky priznali svoje aktivity a transakcie správne, v súlade s platnou legislatívou a zámermi legislatív. Nedá sa pritom povedať, že daňová medzera automaticky znamená daňové úniky, ukazovateľ zahŕňa aj neúmyselne nepriznanú daňovú povinnosť. Odhad veľkosti daňovej medzery sa robí podľa rôznych metodológií, Európska komisia má snahu vytvoriť jednotný postup, aby sa mohli krajiny EÚ vzájomne porovnať. Takouto štúdiou je " Study and Reports on the VAT Gap " (,pdf), najnovšia edícia je z roku 2017 a pracuje s údajmi z roku 2015. Odlišná metodika vedie k mierne odlišným číselným hodnotám ako prezentoval Inštitút finančnej politiky , ale štruktúra vývoja je rovnaká (vrchol v roku 2012). Za vlády Roberta Fica (SMER-SD) v období 2006-2010 došlo k značnému nárastu celkovej straty z daňových príjmov. Ako Demagog.SK overil už v júni 2012, výber DPH bol v týchto rokoch "prudko stratový (z 18% v rokoch 2000-2005 na 36% HDP v roku 2010)" . Doterajší vrchol však daňová medzera dosiahla v roku 2012 na konci vlády Ivety Radičovej, kedy bol ministrom financií Ivan Mikloš (SDKÚ-DS). V januári 2012 nastal kolaps informačného systému finančnej správy (FS SR). Z dôvodu nefunkčnosti systému neboli daňové úrady schopné zaistiť bežnú agendu, ako napríklad vratky DPH alebo daňové kontroly. Problémy boli spôsobené prechodom z pôvodného systému RDS na nový informačný systém KONS (téme sa Demagog venoval napríklad už vo februári 2012 ), a v náväznosti naň poslanci parlamentného výboru pre financie a rozpočet vytvorili monitorovací výbor a schválili poslanecký prieskum vo finančnej správe. Kolaps na FS v roku 2012 skúmali analytici bánk, či externí odborníci zo SAV a Štatistického úradu SR. Medzi príčiny kolapsu FS a úniku daní patrilo podľa hovorkyne Finančného riaditeľstva SR Gabriely Dianovej aj veľké množstvo daňových kontrol otvorených koncom roka 2011. Za neefektívnymi kontrolami stáli aj legislatívne zmeny vykonané v októbri 2012 (teda už v období druhej vlády Roberta Fica), ktoré sa týkali pracovnej vyťaženosti kontrolórov a zamerania daňovej kontroly, a kontrolu skomplikovali. Ďalším faktorom pre vyhýbanie sa plateniu daní bolo vysoké daňovo-odvodové zaťaženie a regulácie. " Najmä v čase krízy, keď je nutné prehodnocovať všetky výdavky, sú podnikatelia k takému správaniu tlačení ešte väčšmi. Nezaplatenie daní v plnej výške sa pre podnikateľa môže stať otázkou prežitia. Z dlhodobého hľadiska sú jedinými efektívnymi nástrojmi boja proti daňovým únikom zníženie daňovo-odvodového zaťaženia, zjednodušenie daňového systému a zrušenie zbytočných regulácií" , vyhlásil analytik Nadácie F. A. Hayeka Tomáš Púchly. Do úvahy bolo v tom období potrebné brať aj dozvuky globálnej hospodárskej krízy z roku 2007. Od roku 2004 na Slovensku platila jednotná sadzba DPH 19%. Od 1. januára 2011 bola DPH zvýšená na 20 % . Vláda Ivety Radičovej týmto krokom sledovala zníženie verejného deficitu na 4,9 percenta HDP. Zvýšenie dane malo byť dočasné a na úroveň 19 % sa mala DPH vrátiť po poklese deficitu pod 3 % HDP. Podľa analýzy Inštitútu finančnej politiky (IFP) z marca 2012 sa štandardne predpokladá, že " s rastúcou priemernou sadzbou DPH pravdepodobne klesá výnos DPH" ( .pdf , s. 23). Dátum zverejnenia analýzy: 09.10.2017 Naspäť Nahlásiť chybu

Study and Reports on the VAT Gap
Inštitút finančnej politiky
overil
kolaps
februári 2012
prieskum
vyhlásil
20 %
.pdf


Bolo tam hradisko, bola tam reštaurácia (na Zobore, pozn.).

Mesto Nitra je medzi verejnosťou známe ako mesto pod Zoborom , kde bolo objavených viacero archeologických nálezísk. Už na začiatku prvého tisícročia vzniklo na vrchole Zobora výšinné hradisko s rozlohou približne 15 hektárov, ktoré masívne obopínalo vrchy Pyramída, Zobor a ich predelové sedlo. Spolu s ďalšími hradiskami tvorilo v 9. storočí základ osídlenia veľkomoravskej Nitry.

mesto pod Zoborom
Hradisko Zobor
CHKO Ponitrie


Aj tu v o Vrakuni sme mali veľkú kauzu presakujúcej skládky, ktorá znečisťuje podzemné vody.

V bratislavskej Vrakuni sa nachádza opustená toxická skládka po bývalej chemickej továrni Dimitrovka. Na skládke s rozlohou približne 4,65 hektára sa má nachádzať až 120 000 kubických metrov odpadu, ktorý bol na miesto navozený z továrne v 60. až 80. rokoch minulého storočia. To, že toxický odpad skládky presakuje do podzemných vôd, potvrdila SAV ( .pdf ) ako aj Ministerstvo životného prostredia SR ( .pdf ). Výrok hodnotíme ako pravdivý. Podľa správy SAV o stave znečistenia podzemných vôd na danom území ku kontaminácii podzemných vôd začalo dochádzať v 90. rokoch minulého storočia po sprevádzkovaní vodného diela Gabčíkovo, kedy stúpla hladina podzemných vôd. Tie následne prišli do kontaktu s toxickými látkami ( .pdf , s. 4). Podľa geológa Stanislava Klauča sa o probléme so skládkou vedelo už niekoľko desaťročí. Geológ, ktorý sa dlhodobo venuje skúmaniu oblasti okolo skládky, pre Denník N uviedol, že zvýšený výskyt nebezpečných látok zistili merania v okolí už začiatkom 80. rokov. Skládka ohrozuje predovšetkým obyvateľov Vrakune a neďalekých Podunajských Biskupíc, ktorí čerpajú vodu zo studní. Alena Trančíková, zamestnankyňa Bratislavskej vodárenskej spoločnosti zodpovedná za životné prostredie, pre Denník N uviedla: “ Život nad skládkou by nebol bezprostredne nebezpečný. Vodou zo studní však polievajú záhrady a sekundárne si tak zamorujú územie, na ktorom žijú. ” Mestská časť Bratislava –Vrakuňa už v roku 2002 vydala zákaz používania podzemných vôd, čerpaných z vlastných studní na jednotlivých nehnuteľnostiach na polievanie zeleniny a ovocných stromov určených na konzum do odvolania. V decembri 2018 sa začala prvá fáza sanácie toxickej skládky. V ďalšej fáze budú vykonané stavebné práce, ktoré izolujú toxický odpad od okolia. Celkové náklady sa odhadujú na 30 miliónov eur, pričom sanácia by mala byť kompletná v roku 2023.

.pdf
.pdf
.pdf
Denník N
Bratislava –Vrakuňa
prvá fáza sanácie


Už zaznievajú cez médiá aj vyhrážky, ako sa vysporiada každý nový kandidát na prezidenta, ako odvolá predsedníčku, ako sa vysporiada so sudcami, ktorí náhodou majú iný právny názor.

V tomto prípade sa nám nepodarilo nájsť Pavlom Paškom spomínanú kritiku všetkých kandidátov na post Prezidenta Slovenskej Republiky. Paška síce správne uvádza, že jeden z kandidátov (Radoslav Procházka) spomínal odvolanie predsedníčky ústavného súdu Ivetu Macejkovú, ako aj o jeho všeobecnej nespokojnosti k justícií. Ide však len o jedného z kandidátov, Ján Čarnogurský ani Andrej Kiska o odvolávaní predsedníčky alebo vysporiadaní sa so sudcami vôbec nehovorili, ani v prípade, že o téme súdnictva diskutovali .

spomínal
Ján Čarnogurský
Andrej Kiska
diskutovali


...tam sme videli na tom zozname, že jedno z najvyšších miest z hľadiska rebríčku kvality podnikateľského prostredia, určite možno najvyššie v rámci Európy, má Fínsko.

Na základe údajov indexu ekonomickej slobody Herritage foundation Fínsko patrí medzi krajiny Európy, ktoré dosahujú najlepšie výsledky v rámci rebríčku kvality podnikateľského prostredia. V indexe, ktorý pri vyhodnocovaní celkového skóre krajín analyzuje desať aspektov tvoriacich finálne číslo ich ekonomickej slobody, patrí Fínsku v kategórií slobody podnikania (business freedom) 2.miesto v rámci európskeho regiónu spomedzi 43 krajín. Prvé miesto však patrí Dánsku. V rámci sveta sa Fínsko taktiež nenachádza medzi prvými štátmi. V rebríčku Svetovej banky Doing Business sa Fínsko nachádza na 9. priečke za európskymi krajinami Dánsko a Nórsko. Výrok ako celok hodnotíme ako nepravdivý.

V indexe ekonomickej slobody Heritage Foundation je skóre Fínska 73.4 zo 100 možných bodov, čo ho umiestňuje na 19. priečke najslobodnejších ekonomík v roku 2015. Od minulého roku sa toto skóre nezmenilo. Fínsko sa nachádza na 9. mieste v rámci 43 krajín európskeho regiónu a jeho celkové skóre je výrazne nad svetovým priemerom (60.4 bodov). Patrí ku krajinám s najlepšími výsledkami z 10 meraných kategórií v Európe i vo svete a naďalej ostáva dynamickou a flexibilnou ekonomikou. Avšak za posledných päť rokov jeho rýchly rast ekonomickej slobody skončil poklesom v slobode podnikania, menovej stabilite a kontrole štátnych výdavkov, pričom ekonomický rast takisto stagnoval.

Priamo v analyzovanej kategórií slobody podnikania (business freedom) dosahuje 92.6 bodov, čo je v rámci regionálneho rebríčka druhá najvyššia dosiahnutá hodnota. Prvé miesto podľa najnovších výsledkov obsadilo Dánsko. Sloboda podnikania je v indexe celkovým ukazovateľom efektivity vládnej regulácie pre podnikateľské prostredie.

indexu
Herritage foundation
Doing Business
Fínska
Sloboda podnikania
Slovensko


Zvyšovanie (príspevku pozn.), predlžovanie materskej bola iniciatíva osobná (Ivety Radičovej pozn.).

Zvýšenie a predĺženie materskej, bolo schválené Sociálnym výborom 18. novembra 2010. Účinnosť nadobudlo 1. januára 2011. V júni 2011 vláda avizovala, že do konca volebného obdobia, sa materské postupne zvýši až na 75 percent z vymeriavacieho základu. Zároveň sa má dĺžka materskej dovolenky predĺžiť až na jeden rok (52 týždňov). ( Pravda , 20. júna 2011)

Premiérka Iveta Radičová už ako poslankyňa v auguste 2008 navrhovala sériu návrhov, medzi ktorými bolo aj zvýšenie, predlžovanie materskej. ( Aktualne.sk , 26. augusta 2008) Navrhovala (Iveta Radičová, pozn.) zvýšiť finančné príspevky počas materskej dovolenky pre rodičov, ktorí pred narodením dieťaťa pracovali a platili odvody. Matky, ktoré pred pôrodom pracovali, by podľa nej mali dostávať súbežne s materskou aj rodičovský príspevok. Poslankyňa (Iveta Radičová, pozn.) zároveň navrhuje automatické zvyšovanie rodičovského príspevku podľa rastu cien k 1. januáru 2009. Automaticky by sa mal podľa nej zvyšovať aspoň o infláciu. Rodičia by mali zároveň dostať možnosť zvoliť si sami dĺžku čerpania rodičovského príspevku. Mali by podľa Radičovej dostať na výber, či zostanú doma 18 mesiacov, dva alebo tri roky. Premiérka Iveta Radičová 11. októbra 2010 po stretnutí s predstaviteľkami petičného výboru zastupujúce matky na materskej dovolenke avizovala postupné zvyšovanie materského príspevku až na úroveň minimálnej mzdy: "Je pripravený návrh, ktorý by každoročne zvýšil materskú o vyše 10 % a predĺžil ju o takú časť, aby na konci tohto volebného obdobia dosahovala úroveň 100 % čistej mesačnej mzdy a dĺžka obdobia jej poberania bola jeden rok," ( SITA, TASR 11. októbra 2010).

Iveta Radičová iniciovala navýšenie príspevku a predĺženie doby materskej dovolenky ešte kým bola poslankyňou NR SR v minulom volebnom období.Tento výrok sa však vzťahuje na dobu jej pôsobenia ako premiérky. Či bola I. Radičová iniciátorkou zmeny nedokážeme overiť, hoci je evidentné, že k zmenám v minulom roku došlo.

Zvýšenie a predĺženie materskej,
Pravda
Aktualne.sk
SITA, TASR


Zapísali sme si do volebného programu, že otvoríme problematiku financovania cirkví.

Otázku odluky cirkví od štátu otvorila SaS a prísľub otvorenia celospoločenskej diskusie o problematike financovania cirkví obsahuje aj programové vyhlásenie vlády . Avšak priamo vo volebnom programe to ale zapísané SDKÚ nemalo. Pred voľbami však viacerí predstavitelia SDKÚ podporovali túto myšlienku, napr.: Ivan Štefanec v rozhovore pre stránku postoy.sk

vyhlásenie vlády
programe
Ivan Štefanec


Fakt je taký, že rast (rast cien, pozn.) je prakticky na nule.

Predseda vlády správne tvrdí, že rast cien (inflácia) je na Slovensku momentálne na nule (0,1% v septembri 2014).

ŠÚ SR
ŠÚ SR


Sám pán Mikloš tvrdí vo svojich analytických materiáloch, že banky sú veľmi špecifický segment dnes na trhu, dokonca v ich vlastnej analýze je, že banky sa neodôvodnene údajne obohatili na štátnej bonifikácii o 76 miliónov.

V analýze Inštitútu pre finančnú politiku (.pdf), ktorá sa zameriava na úrokovú mieru hypoték na Slovensku, sa k otázke vplyvu štátnej bonifikácie úverov na obohacovanie bánk hovorí nasledovné: "Slovenský trh s hypotekárnymi úvermi je navyše z časti deformovaný štátnou podporou, pričom na úroky má primárny vplyv predovšetkým tzv. bonifikácia hypoték. Táto je v súčasnosti určená pre mladých, ktorí spĺňajú určité podmienky, v minulosti však bola poskytovaná širšiemu okruhu obyvateľov. Takáto podpora znižuje úrokové sadzby, ktoré by pri poskytovaní úverov za trhových podmienok mali byť na Slovensku ešte o niečo vyššie. Plánované výdavky rozpočtu na bonifikáciu hypoték pre mladých a doznievanie bonifikácií z minulosti sa odhadujú na rok 2010 vo výške 14,3 mil. €. Navyše existuje reálne podozrenie podporované útržkovými dátami, že banky neznižujú úroky pre obyvateľov o celú výšku štátnej bonifikácie a výrazná časť z nej predstavuje neodvôvodnený transfer finančného bohatstva v prospech bánk. Ak by sme predpokladali, že banky si ponechajú 50% z poskytovanej štátnej bonifikácie, tak tento nezaslúžený transfer príspevku z obyvateľstva na banky predstavuje ročne 7 mil. € ročne. Kumulatívne za roky 2000-2010 nás stáli dotácie 151,4 mil. eura. Pri predpoklade 50% ponechania si dotácie pre seba, banky si mohli neopravného prilepšiť až o 76 mil. eura (str. 4-5)."

analýze


5 ich bolo identifikovaných (prípadov nákazy koronavírusom v deň vysielania relácie 15.3. o 11:55, pozn.) v Trenčíne, jeden dospelý na Kramároch, jedno dieťa na Kramároch, jeden je z Trnavy, jeden pacient z Banskej Bystrice a jeden z Martina, čiže naozaj už dnes máme tu mapu, kde máme označeného nakazeného človeka takú, že sa už naozaj dotýka každého jedného regiónu Slovenskej republiky.

V čase relácie - teda 15. marca 2020 do 12:00 - informovalo Ministerstvo zdravotníctva o desiatich nových prípadoch - z Trenčína, Bratislavy, Trnavy, Banskej a Martina. V ten deň bolo spolu identifikovaných 17 novopribudnutých pacientov s ochorením Covid-19. Úrad verejného zdravotníctva uviedol , že prípady ochorenia na nový koronavírus už eviduje vo všetkých krajoch. Tvrdenie Petra Pellegriniho preto hodnotíme ako ešte pravdivé.

informovalo bolo uviedol


...čo sa týka zníženia počtu evidovaných nezamestnaných mladých ľudí, o polovicu sme za posledné tri roky dokázali tieto počty znížiť...

Veľmi podobný výrok odznel aj v relácií V politike 15. januára 2017. Najnovšie údaje o vekovej štruktúre evidovaných uchádzačov o zamestnanie pochádzajú z decembra 2016, štatistiky týkajúce sa (ne)zamestnanosti, sú zverejnené na stránkach Ústredia práce, sociálnych vecí a rodiny . Keďže Richter spomína posledné trojročné obdobie, aktuálne údaje porovnávame s údajmi z decembra 2013. V prípade "mladých ľudí" predpokladáme, že ide o ľudí patriacich do vekovej kategórie do 25 rokov. V decembri 2016 bolo evidovaných 38 983 uchádzačov o zamestnanie v tejto vekovej kategóriii. V decembri 2013 bolo v evidencii Ústredia až 72 629 mladých ľudí do 25 rokov. Počet nezamestnaných mladých ľudí sa tak za posledné tri roky znížil o 33 646, nie ale o polovicu. Pokles predstavuje približne 46 %. Výrok Richtera preto hodnotíme ako nepravdivý.

V politike


Do 19. 10. by tak či tak nebol navolený nový podpredseda. Bude volený hneď. Dvadsiateho v prvý deň schôdze.

Podpredsedu - tak ako aj predsedu - parlamentu volia podľa čl. 90 Ústavy poslanci Národnej rady v tajnom hlasovaní. Prebieha na plánovanej schôdzi. Peter Pellegrini vzdal funkcie podpredsedu Národnej rady k 30. septembru 2020, kedy končila 12. schôdza súčasného parlamentu. Šéf parlamentu Boris Kollár však Pellegriniho vyzval , „ aby vo funkcii podpredsedu zotrval až do dňa pred začatím sa najbližšej riadnej schôdze Národnej rady, keď by mal byť zvolený jeho nástupca.” Táto Kollárova požiadavka bola v súlade s Ústavou a Rokovacím poriadkom , ktorý hovorí, že „ (d)o zvolenia nového predsedu národnej rady riadi ustanovujúcu schôdzu doterajší predseda národnej rady.” Toto ustanovenie platí aj pre podpredsedov. Najbližšia plánovaná schôdza Národnej rady sa mala podľa harmonogramu začať práve 20. októbra. Poslanci tak mohli zvoliť Pellegriniho nástupcu. Tvrdenie Petra Pellegriniho preto hodnotíme ako pravdivé.

čl. 90 Ústavy
podpredsedu
vyzval
Rokovacím poriadkom
plánovaná schôdza